ועדת הכספים, כנסת 25, פרוטוקול מספר 22, 2023-01-02 00:00

משה גפני: בוקר טוב, אני מתכבד לפתוח את ישיבת ועדת הכספים בנושא עליות המחירים בענפי המשק השונים והשפעתם על יוקר המחיה; עליית מחירי המים, עליית מחירי הארנונה, עליית מחירי המוצרים השונים

משה גפני:  הדבר שהכי מפריע לאזרחי המדינה, יותר מכל דבר אחר, זו המציאות שבה נהיה קשה יותר ויותר ממה שהיה אי פעם

משה גפני:  מחירי הדירות שמזנקים ב-20%, דבר שאין לו אח ורע בכל ההיסטוריה שאנחנו מכירים, והיו עליות מחירים בעבר

יוראי להב-הרצנו: יש משבר דיור, חה"כ גפני?     

משה גפני: מה זאת אומרת? יש משבר קריטי

משה גפני:  שאלת אותי, עניתי לך

משה גפני:  משבר דיור זה אחד הנושאים המרכזיים שקורעים את החברה הישראלית

משה גפני:  מה יש פה לדבר בכלל?     

יוראי להב-הרצנו: רק רציתי לוודא

מיכל שיר סגמן: אבל יש כאן ראש ממשלה שאמר שהוא מקפיא את המשכנתאות

סימון דוידסון: השר החדש אמר שאין משבר, שהוא לא יודע עליו

יוראי להב-הרצנו: לכן שאלתי את חה"כ גפני

מיכל שיר סגמן: אני שמעתי שהולכים להקפיא את המשכנתאות לכולם

מיכל שיר סגמן:  זאת הייתה הבטחת בחירות

קריאה: אני מציע, מי שסתם מציק לך, הרב גפני, תוציא אותו וזהו

ינון אזולאי: אני לא מבין

ינון אזולאי:  אתה נעשית דובר של איזה שר? לא

ינון אזולאי:  אתה נשארת יושב-ראש ועדת הכספים

משה גפני: הם עושים את זה בכוונה

משה גפני:  הם רוצים שאני אדבר נגד שרים בממשלה

קריאות: - - -     

יבגני סובה: ממתי נהיית פחדן, הרב גפני? מה קרה? אתה יודע לדבר נגד השרים מצוין

יבגני סובה:  מה יש לך?     

ולדימיר בליאק: גם מאוד חשוב שציינת שהיו עליות במחירי הדיור גם בעבר

משה גפני: אבל לא היה בחיים דבר כזה

משה גפני:  תאמין לי, אני הייתי פה

ולדימיר בליאק: בטח, הרי לא עלו מחירי הדיור ב-130% ב-12 שנות נתניהו

ולדימיר בליאק:  זה לא קרה

קריאה: - - -     

משה גפני: ולדימיר, אני מאוד מבקש, אני מנסה לא להכניס את זה לנושא הפוליטי

משה גפני:  יש לי הרבה מה לומר בעניין הזה

משה גפני:  אני חושב שאנחנו צריכים לקיים את הדיון הזה באופן מקצועי ולנסות להגיע לפתרון

ולדימיר בליאק: אבל חשוב להבין את הסיבות

משה גפני: נדבר בנפרד על הסיבות

משה גפני:  זה לא הדיון עכשיו

ולדימיר בליאק: כי אם לא נבין את הסיבות, לא נפתור את הבעיה

קריאה: אנחנו מצטערים שבשנה וחצי האחרונות לא פתרנו את בעיית הדיור

משה גפני: הסיבה היא ששר האוצר הקודם, בניגוד למה שאמר שר האוצר החדש, נכשל כישלון מוחלט

משה גפני:  אתה רוצה לדעת סיבה? הנה הסיבה

ולדימיר בליאק: לא

ולדימיר בליאק:  זו לא הסיבה ליוקר המחיה, אדוני

משה גפני: זו הסיבה

ולדימיר בליאק: לא, זו לא הסיבה

משה גפני: הוא לא מבין בכלכלה

משה גפני:  הוא לא מבין כלום - - -     

ולדימיר בליאק: בסדר

ולדימיר בליאק:  אבל נדבר על זה

ולדימיר בליאק:  אין בעיה

יבגני סובה: שר האוצר החדש יכול לחלוק עליך, אדוני היושב-ראש

יוראי להב-הרצנו: למה ההחלטה הראשונה של שר האוצר לא עוסקת בזה, ועוסקת במשקאות ממותקים ובכלים חד-פעמיים? יש יוקר מחיה, שיטפל בו

משה גפני: אני מתחיל במשבר החשמל

משה גפני:  אנחנו נעבור הלאה לדברים האחרים

משה גפני:  מאיר שפיגלר, מנכ"ל חברת החשמל, בבקשה

משה גפני:  מה ניתן לעשות כדי שמחירי החשמל יוקפאו?     

ינון אזולאי: רגע, המיקרופונים שלנו לא עובדים

יוראי להב-הרצנו: לא עובדים המיקרופונים

משה גפני: המיקרופונים כבו - - -     

ינון אזולאי: רצו לסתום לנו פיות, הרב גפני

ינון אזולאי:  אנחנו לא ניתן

סימון דוידסון: ינון, אני לא זוכר שמישהו סתם לך את הפה

סימון דוידסון:  אתה דיברת פה יותר מכולם

סימון דוידסון:  בשולחן הזה, בוועדה הזאת, אתה דיברת יותר מכולם

סימון דוידסון:  אף אחד לא סתם - - -     

ינון אזולאי: סימון, ברוך הבא

ינון אזולאי:  הוא לקח לי את המיקרופון

ינון אזולאי:  אני בין היחידים שאי אפשר לסתום להם את הפה

סימון דוידסון: אני אומר את זה לזכותך

ינון אזולאי: אז אמרתי שגם הפעם לא

ולדימיר בליאק: ינון לא צריך מיקרופון

משה גפני: מאיר שפיגלר, בבקשה

ינון אזולאי: רק לפני שהוא מתחיל, אם אפשר לשאול אותו איך המעבר מביטוח לאומי לחברת החשמל

משה גפני: נדבר על זה אחרי זה

משה גפני:  בבקשה

משה גפני:  אני מברך אותך על כניסתך לתפקיד מנכ"ל חברת החשמל, תפקיד רב משמעות

משה גפני:  היית טוב בביטוח הלאומי ואתה תהיה טוב גם בחברת החשמל

משה גפני:  ועדת הכספים תעזור לך במה שתזדקק

ינון אזולאי: להיות טוב

מאיר פעיל: העלאת התעריפים נקבעת על ידי רשות החשמל

מאיר פעיל:  היא הגורם הסטטוטורי שקובע את תעריפי תשלום החשמל

מאיר פעיל:  העלייה נובעת כמעט אך ורק כתוצאה מעליית מחירי חומר הגלם שבאמצעותו מייצרים את החשמל – פחם

קריאות: זה לא נכון

קריאות:  זה לא נכון

משה גפני: רגע, מה זה? אבל גברת - - -     

קריאה: אבל זה לא - - -     

משה גפני: גברת, אני לא מסכים

משה גפני:  עם כל הכבוד

קריאה: - - - זה שקר

משה גפני: אז שקר

משה גפני:  פה מותר להגיד שקר

קריאה: אבל אי אפשר - - -     

משה גפני: לא

משה גפני:  להפסיק

משה גפני:  מה זה?     

מאיר פעיל: כבר עוררתי בעיות

מאיר פעיל:  היות וזה מוקלט, אני חוזר ואומר, כ-3

מאיר פעיל: 5 מיליארד שקל הם תולדה של עלייה משמעותית מאוד במחירי הפחם

מאיר פעיל:  ויש תחנות כוח בחברת החשמל שעדיין מייצרות חשמל באמצעות הפחם, וזו הסיבה היחידה כמעט

מאיר פעיל:      לגבי הנושא של הסבת תחנות כוח שמייצרות מפחם לגז, זה בהחלט יכול לגרום לכך - - -     

משה גפני: דקה

משה גפני:  אני מודיע, אם מישהו עכשיו מפריע ומדבר, אני מוציא החוצה, מה שלא נהגתי לעשות עד היום

משה גפני:  אי אפשר לקיים דיון בצורה כזאת

מאיר פעיל: הסבת התחנות מפחם לגז בהחלט אמורה לסייע בהורדת מחירי החשמל

מאיר פעיל:  חברת החשמל הייתה החלוצה בראש המחנה בתחילת שנות ה-2000, כאשר הסבו תחנות כוח לייצור באמצעות גז

מאיר פעיל:  כרגע זה עומד על הפרק

מאיר פעיל:  אנחנו אמורים לסיים את ההסבות כולן, ללא יוצא מן הכלל, עד שסוף שנת 2025

מאיר פעיל:  והיות ומחירי הפחם משתנים לדשות לבקרים וקשה מאוד לדעת מה ילד יום, אנחנו מעריכים שגם השינוי הזה ישפיע על תעריפי החשמל

מאיר פעיל:      מה שלא יהיה, וזו הנקודה החשובה, אנחנו עושים את הכול בחברת החשמל כדי לייעל את העבודה ולדאוג לכך שההוצאות השוטפות לייצור חשמל תפחתנה, כך שבהתאם תהיה השלכה לגבי תעריפי החשמל

מאיר פעיל:  לנו אין שום מוטיבציה להעלות את מחירי החשמל אם אין הכרח בכך, מכיוון שאנחנו חושבים שמדובר במוצר קיומי, לא רק כזה שמהווה מותרות לאנשים, אלא קיומי

משה גפני: מתי הייתם צריכים להעלות את מחירי החשמל, לפי דעתכם?     

מאיר פעיל: באותו רגע שמחירי הפחם - - -     

משה גפני: מתי? כמה זמן עבר מאז?     

מאיר פעיל: בערך ארבעה חודשים

משה גפני: זה לא איזה מין גל כזה שמעלים מחירים ואתם עליתם על הגל?     

מאיר פעיל: לא, לא

מאיר פעיל:  אנחנו מפוקחים בצורה בלתי רגילה על ידי רשות החשמל, שמבצעת ניתוחים כלכליים על כל צעד ושעל

משה גפני: טוב

משה גפני:  תיכף נשמע את רשות החשמל

ינון אזולאי: אבל הייתה עלייה של החשמל, מאיר

מאיר פעיל: הייתה עלייה של 8

מאיר פעיל: 6% - - -     

ינון אזולאי: אז מה קרה שאתם עוד פעם מעלים? כבר העליתם בארבעת החודשים האלה

מאיר פעיל: נכון

מאיר פעיל:  מכיוון שתעריף עלות הפחם עלתה בצורה בלתי רגילה מ-140 דולר לטון למחיר שחצה את קו ה-400 דולר לטון

ינון אזולאי: מתי זה קרה?     

מאיר פעיל: לפני מספר חודשים

מאיר פעיל:  למיטב זכרוני, בסביבות יולי

ינון אזולאי: בזמן הזה הרי העליתם את המחירים

מאיר פעיל: הייתה עלייה של 8

מאיר פעיל: 6%

מאיר פעיל:  היא הייתה חלקית בלבד

מאיר פעיל:  אז היו אמורים להעלות את התעריף ב-20%, שתדע

ינון אזולאי: ב-15% לפי הנתונים שהיו בפנינו

רונן צור: ינון, אם יורשה לי להוסיף, סעיף 8 לתוצאות השימוע באוגוסט אמר שלא תידרש עלייה נוספת בשנים הקרובות אם לא תהיה עלייה

רונן צור:  מה השתנה מאז? אני לא יודע

רונן צור:  אבל תפתחו את השימוע – 27 ביולי, תוצאות השימוע של רשות החשמל, סעיף 8 אומר שזהו, העלייה הזו גמרה את הפריסה, ואין עוד צורך בשנים הקרובות אם לא תהיה התייקרות נוספת

מאיר פעיל: כבוד היושב-ראש, אני רוצה להמשיך ברשותך

מאיר פעיל:  אני חוזר ואומר, חברת החשמל שקופה לחלוטין בפני רשות החשמל

מאיר פעיל:  מי שמנתח את כל הנתונים, את ההוצאות ואת ההכנסות הנגזרות מאספקת החשמל, וכמובן, העברתו לטובת הצרכנים, זו רשות החשמל ביחד איתנו בשיתוף פעולה מלא, כאשר כל נתון מבוקש ניתן להם

מאיר פעיל:  הם אלה שעורכים את הניתוחים לגבי ההווה והעתיד לבוא

מאיר פעיל:  אין כאן פרוטה אחת שלא נובעת מעלויות ייצור החשמל, לא לעובדים ולא לנושאים אחרים בחברת החשמל, אלא אך ורק בגין העלות העודפת שנוצרה כתוצאה מעליית מחיר הפחם בייצור החשמל

משה גפני: אתם לוקחים בחשבון שעליית מחירי החשמל יוצרת תגובת שרשרת כזאת של עליית מחירים בכל המשק?     

מאיר פעיל: בוודאי

מאיר פעיל:  לכן אמרתי בראשית דבריי שהמוטיבציה שלנו היא לעשות את הכול כדי שהתעריף לא יעלה

מאיר פעיל:  אבל כשיש הוצאה שהיא הכרחית כדי לייצר חשמל, צריך גם מקור למימון

מאיר פעיל:  אין מה לעשות

מאיר פעיל:  אז זה בא במסגרת תעריף החשמל או במסגרת אחרת

מאיר פעיל:  למשל, שהמדינה תקצה את הכסף

משה גפני: פניתם לממשלה?     

מאיר פעיל: לא

משה גפני: לא פניתם?     

מאיר פעיל: לא

משה גפני: למה?     

מאיר פעיל: דיברנו עם אגף התקציבים

מאיר פעיל:  אנחנו עושים את זה בתיאום עם רשות החשמל

מאיר פעיל:  יש ממשלה חדשה שנכנסה לתפקידה רק לפני מספר ימים

מאיר פעיל:  אנחנו בהחלט נדבר גם עם משרד האוצר בנושא הזה

קריאות: - - -     

מאיר פעיל: חברת החשמל מייצרת - - -     

משה גפני: מאיר, אתה לא עונה על שאלות בלי רשות ממני

משה גפני:      רשות החשמל, בבקשה

משה גפני:  את יודעת שהעלייה של מחירי החשמל יוצרת תגובת שרשרת בכל המשק, וזה מעלה מחירים לא רק מוצדקים, אלא גם מחירים לא מוצדקים

משה גפני:  מעלים פתאום מחירים בסדרי גודל בלתי רגילים

משה גפני:  לפני שאתם מקבלים החלטה כזו, למה אתם לא פונים לממשלה? הממשלה נושאת באחריות על יוקר המחיה

רבקה לויפר: אני רבקה לויפר, סמנכ"לית כלכלה ברשות

רבקה לויפר:      השנה הזאת הייתה מפתיעה מאוד

רבקה לויפר:  התחלנו אותה במצב טוב מאוד של משק החשמל

רבקה לויפר:  חברת החשמל פתחה את המשק לתחרות, מכרה תחנות

מאיר פעיל: אנחנו מייצרים היום פחות מ-50% מהחשמל שמסופק לתושבי מדינת ישראל

רבקה לויפר: אחר כך גם נחתם הסכם גז שהוזיל מאוד את מחיר הגז, הוא ייצב את המחירים והפחית אותם

רבקה לויפר:  ונכנסנו לשנה הזו מתוך מחשבה שהנה, הגענו למצב שרפורמות מתחילות לעבוד

רבקה לויפר:  ואני אגיד לזכות חברת החשמל – קיצצנו להם המון השנה

רבקה לויפר:  אני לא חושבת שנשארו שם - - - אולי קצת, בכל זאת רגולטור, תמיד יש, אבל ניסינו מאוד לא להעלות מחירים

רבקה לויפר:  ונכנסנו לאירוע הזה, אני לא אגיד בחרדת קודש כי אולי זו מילה לא מתאימה, אבל עשינו הכול כדי לא להעלות מחירים

רבקה לויפר:  קודם כל, העלינו אותם בקצת, לקחנו את התחזיות הכי מקלות של הפחם

רבקה לויפר:      אירוע הפחם, אגב, הוא אירוע כפול

רבקה לויפר:  הוא התחיל באירופה, ירד הביקוש לפחם, יצרניות פחם הפסיקו לייצר בגלל כל הסיפור של אנרגיות מתחדשות והכוונה להיפטר מאנרגיה מזהמת

רבקה לויפר:  על זה נוספה המלחמה באוקראינה, ובסופו של דבר, המלאים פחתו והמחירים עלו מאוד

רבקה לויפר:  אנחנו הופתענו

רבקה לויפר:  זו הייתה הפתעה

רבקה לויפר:  המשק לא צפה את זה, וגם בעולם לא צפו את זה

רבקה לויפר:  התחלנו להעלות את המחירים במשורה במהלך השנה, עד שבקיץ המחירים זינקו

רבקה לויפר:  העלינו את המחירים בכ-8% וכמעט 9% - - -     

אליהו דלל: תעבור לגז

אליהו דלל:  תעברו לגז

אליהו דלל:  אני לא מבין אתכם

אליהו דלל:  הגז נמוך יותר

קריאה: או לאנרגיות מתחדשות

אליהו דלל: זה לא הגיוני

אליהו דלל:  אנחנו שומעים פה דברים לא הגיוניים

אליהו דלל:  לא הגיוני

אליהו דלל:  מחיר הפחם עלה – מה זה שייך?     

משה גפני: דלל, אבל היא באמצע הדיבור

משה גפני:  אי אפשר ככה

אליהו דלל: מה זה שייך? מה זה שייך? אז מה אם הוא עלה

אליהו דלל:  זה לא הגיוני

אליהו דלל:  חברים, אתם פוגעים בתעשייה, פוגעים במשק, זה לא הגיוני

משה גפני: חבר הכנסת דלל

אליהו דלל: לא

אליהו דלל:  זה מפריע לי כי אומרים פה דברים שהם לא רלוונטיים

משה גפני: אז מפריע

משה גפני:  אני מבקש להפסיק

משה גפני:  היא באמצע הדיבור

אליהו דלל: מחיר הזהב עלה – אז מה?     

משה גפני: בבקשה

רבקה לויפר: אני אתייחס גם לנושא הזה, כי יש אמת במה שאתה אומר

רבקה לויפר:      המחירים התחילו לעלות לאט לאט, עד שבקיץ בין מאי ליוני התחילה קפיצה אדירה של המחירים

רבקה לויפר:  מי שמימן בעצם את רכישות הפחם האלה הייתה חברת החשמל בעצמה

רבקה לויפר:  ביולי החלטנו שאם אנחנו לא עוצרים במדרון הזה, אנחנו נגיע לאירוע בלתי נשלט

רבקה לויפר:  ואגב, יש מדינות שהגיעו לאירוע הזה, שמפסיקות את ייצור החשמל בשעות מסוימות

רבקה לויפר:  באירופה זה כבר קורה, מפסיקים חימום

רבקה לויפר:  אני מזכירה לכם שאנחנו נמצאים כרגע גם בתקופה של סביבת ריביות גבוהה מאוד

רבקה לויפר:  אמרנו שאנחנו חייבים לעצור את זה

רבקה לויפר:      מה עשינו? היינו צריכים להעלות את המחירים בכ-20%–22%, ואמרנו, מכיוון שזה אירוע מהיר, אנחנו לא קופצים ליישר את כל הקו כי יכול להיות שהמחירים ירדו

רבקה לויפר:  ואולי זה מה שהזכרת שקראת בשימוע

רבקה לויפר:  למיטב זיכרוני, מה שנכתב שם זה שאנחנו ממשיכים לעקוב, ושאם לא תהיה הרעה, אז יכול להיות שאנחנו מייצבים

רונן צור: לא יכול להיות, כתבתם במפורש בשימוע שלא תעלו

רונן צור:  אני יכול לצטט

רבקה לויפר: הסברנו למה אנחנו מרשים לעצמנו לא להעלות את כל העלייה

רבקה לויפר:  אני חושבת שזה ההסבר שקראת

רבקה לויפר:      בהתחלה המחירים המשיכו לעלות וגם נוצר חוב, חוב שחברת החשמל מממנת עדיין בעצמה

רבקה לויפר:  במקביל,  מחירי התשומות המשיכו לעלות

רבקה לויפר:  אנחנו מדברים על סביבה של אינפלציה, על סביבה של ריביות

רבקה לויפר:  ומבחינתנו, ברשות החשמל, המחיר הוא סוג של תמונת רנטגן של מה שקורה בשטח

רבקה לויפר:  גם העלייה הזו, אני יודעת שזה הרבה, ואגב, לצרכן ממוצע זה כ-30 עד 35 שקלים בחודש

מאיר פעיל: 27 שקלים

רבקה לויפר: 27 שקלים אם לוקחים צרכן ממוצע מייצג

קריאה: ולמסעדה? למלון? למפעל?     

סימון דוידסון: אבל יש גם עסקים

סימון דוידסון:  לא מדובר רק על צרכנים פרטיים

רבקה לויפר: זה נכון מאוד

רבקה לויפר:  הוא גורם ייצור הראשון בשרשרת הייצור

קריאה: ולשוק המים?     

רבקה לויפר: ולכן פרסמנו לשימוע ציבורי

רבקה לויפר:  קיבלנו גם תגובות מהציבור

משה גפני: אתם הודעתם לממשלה? הממשלה בכל אופן נושאת באחריות

משה גפני:  הודעתם להם שזה מה שהולך לקרות

רבקה לויפר: א', נציגי הממשלה יושבים ברשות החשמל ומאשרים או לא מאשרים את עליית המחירים

רבקה לויפר:  אבל לפי חוק משק החשמל, משק החשמל הוא משק סגור כרגע

רבקה לויפר:  זאת אומרת, אין תקציב מדינה שמממן את מחירי החשמל

משה גפני: בסדר, הבנתי

משה גפני:  בשיעורי אזרחות למדתי את זה

משה גפני:  אבל אני שואל אותך שאלה

משה גפני:  אתם יודעים על ההשלכה של העלאת מחירי החשמל, שפוגעת בכל המשק

משה גפני:  זה שיושבים נציגי ממשלה, פקידים בדרג זוטר, זה בסדר גמור

משה גפני:  אני שואל אם פניתם לממשלה, לראש הממשלה, לשר האוצר, להגיד להם, אנחנו הולכים להעלות את מחירי החשמל בגלל עליית מחירי הפחם, בגלל כל הסיבות שמנית

משה גפני:  האם אמרתם את זה? זה השליך על כל המשק, ואתם נושאים באחריות

רבקה לויפר: מהקיץ, מאז שהבנו שאנחנו באירוע רב נפגעים, אני לא חושבת שיש גוף בממשלה שקשור לניסיונות שלנו

רבקה לויפר:  קודם כל, אמרנו שהפתרון הכי טוב לדבר הזה הוא להפחית את השימוש בפחם

רבקה לויפר:  פנינו לכל גוף שהיה יכול לסייע, למשרד להגנת הסביבה, לחברת החשמל שעושה מאמצים ולחברת מנהל המערכת, וכל גוף שיכול לעבוד בהפחתת כמויות הפחם, בתקווה שהשנה אנחנו נתחיל לראות את ההפחתה, כאשר תחנת הכוח הראשונה תקום

מאיר פעיל: במרץ היא תתחיל בתהליכי ניסוי

רבקה לויפר: אז אנחנו אכן נושאים את עינינו לשם

רבקה לויפר:  בוא נקווה שזה אכן יעזור

סימון דוידסון: מה זאת אומרת, נקווה? אין לכם נתונים כמה זה יפחית את השימוש בפחם? אתם לא יודעים?     

רבקה לויפר: יש לנו נתונים

רבקה לויפר:  נקווה, הכוונה היא שאכן בדיקות הקבלה יצליחו ושהתחנה תוכל להתחיל לפעול בנצילות מלאה

רבקה לויפר:  אגב, לקחנו בחשבון שהיא תיכנס במהלך השנה

משה גפני: כשתהיה התחנה החדשה יהיו אנשים שלא יהיה להם אוכל לאכול

משה גפני:  אני שואל אם יש אפשרות לעצור את המחירים האלה

משה גפני:  האם פניתם לממשלה? זה לא יכול להיות

משה גפני:  אנחנו במדינה שהמחירים רצים בה כל כך מהר ועולים בצורה בלתי סבירה

משה גפני:  האם פניתם לראש הממשלה ולשר האוצר, הקודמים והנוכחיים?     

רבקה לויפר: אנחנו דרג מקצועי

רבקה לויפר:  אני חושבת שאין משרד ממשלתי קשור או חברה ממשלתית שלא קיבלו מאיתנו פנייה עם שאלה אחת פשוטה: מה אתם יכולים לעשות כדי להקל על המצב?     

קריאה: זה בושה

קריאה:  זה בושה

משה גפני: אני מבקש להוציא אותה

משה גפני:  להוציא אותה, בבקשה

משה גפני:  להוציא אותה

קריאה: יש פה ילדים שהולכים לישון בלילה בלי חשמל בגללכם

קריאה:  ואתם מנותקים

קריאה:  אתם, חברת החשמל, לא החלפתם תחנות בזמן והממשלה לא לקחה אחריות

קריאה:  תתביישו לכם

קריאה:  מחירי החשמל - - -     

יבגני סובה: שפיגלר, ההחלטה של שר האוצר ליברמן על הפחתת מס בלו – זה היה באפריל, נכון?     

מאיר פעיל: נכון

יבגני סובה: אז תגיד את זה

יבגני סובה:  זה סייע לפחות למתן את העלייה

מאיר פעיל: נכון

מאיר פעיל:  אבל אחר כך החזירו את זה

קריאה: מי החזיר את זה?     

מאיר פעיל: הממשלה

מאיר פעיל:  מה זה מי?     

טטיאנה (טניה) מזרסקי: זה הסתיים אתמול, ב-1 בינואר 2023

טטיאנה (טניה) מזרסקי:  ההטבה הסתיימה אתמול

רונן צור: אדוני, אני לא רוצה להתפרץ, אבל יש פה נתונים דרמטיים - - -     

משה גפני: בסדר, אני אתן לך

רונן צור: תודה

מאיר פעיל: כבוד היושב-ראש, אני רוצה לומר שני דברים, ואני מתנצל בפני כל הנוכחים, אני חייב לברוח

מאיר פעיל:      שלא תהיינה אי הבנות: חברת החשמל מאיצה את התהליך של הסבת התחנות מפחם לגז, עד כדי כך שדירקטוריון החברה, לפני שהוא קיבל את האישור של הרגולטורים, קיבל החלטה אמיצה לצאת לדרך ולבצע את זה, ואנחנו עושים את זה, הגם שנכון לרגע זה עדיין אין אישור

מאיר פעיל:  קודם כל, שהדבר הזה יהיה ברור

מאיר פעיל:      דבר שני, לגבי הנושא של מה שאמרה אותה אישה – אנחנו מבינים את העניין, מתייחסים לאותם אלה שלא מסוגלים לשלם ברגישות והתחשבות, מנתקים אך ורק כמוצא אחרון

מאיר פעיל:  מדובר בחברה שמבינה את הנושא החברתי ואת המשמעות של חשמל לכל אחד ואחד מאיתנו, ושלא ילכו וידברו דברים שאין להם שום שחר

משה גפני: רון תומר, בבקשה

רונן צור: תודה, אדוני

רונן צור:  אל"ף, זה לא עניין של חברת החשמל כי הרשות היא שקובעת והחברה צריכה לבצע

משה גפני: הכול קשור

רונן צור: אבל יש כמה נתונים שאני חייב לתקן

רונן צור:  מחיר הפחם באמת עלה, אמרה דוברת הרשות בצדק, עד אמצע יולי

רונן צור:  מאמצע יולי, אני לא יודע אם אתה יכול לראות פה בגרף, הייתה ירידה של מדד הפחם העולמי, הכול, API2, ירד ב-50% מיולי עד היום

רונן צור:      החלטת השימוע אומרת במפורש, ואני חייב להקריא לך את זה, אדוני, כי אתם חייבים לשמוע – בשימוע מיולי אומרת רשות החשמל: לפיכך, התעריף שנקבע יוכל לכסות בטווח הזמנים הסביר של מספר שנים את הפער שייווצר בטווח הקצר כתוצאה מהעדכון החלקי, והכול ברמת המחירים הנוכחית

רונן צור:  זאת אומרת, ברמת המחירים הנוכחית של הפחם, לא צריך להעלות

רונן צור:  הפחם ירד ב-50% מאז

רונן צור:  לכן העלייה הזו היא מיותרת, היא לא ראויה, היא לא רצויה

רונן צור:  אפשר לעשות הכול

רונן צור:  אפשר לקחת מהציבור עוד ועוד

רונן צור:      דבר שני – תחנת אשכול שעליה לא דיברו

רונן צור:  תחנת אשכול היא תחנה שמייצרת בגז, אבל גז ישן, גז לא יעיל, גז מזהם, כמו פחם

רונן צור:  זאת אומרת, הזיהום של תחנת אשכול הוא כמו של פחם

רונן צור:  תחנת אשכול נמצאת כמה קילומטרים מתחנת רוטנברג באשקלון

רונן צור:  כרגע המשרד להגנת הסביבה מונע הגברת ייצור בגז באשכול, ואם היו מאפשרים להגביר את הייצור בגז מאשכול, אפשר היה להוריד עלויות לחברת החשמל

רונן צור:  זאת אומרת, יש דברים לעשות

רונן צור:  זו לא גזירה משמיים, אדוני

משה גפני: למה מונעים מתחנת אשכול?     

רונן צור: כי התחנה מזהמת יותר מתחנת גז רגילה

רונן צור:  היא לא מזהמת יותר מתחנת פחם

רונן צור:  אם היא תחליף פחם, אין משמעות לזיהום

רונן צור:  נכון, היא לא תוריד את הזיהום, אבל גם לא תעלה אותו

רונן צור:  אבל בכסף יש משמעות אדירה

רונן צור:  אפשר לחסוך פה גם את כל העלייה

רונן צור:  יש פתרונות, ואני מבקש שהרשות תענה – למה נדרש הדבר הנוסף הזה כשמחיר הפחם ירד ב-50% מאז יולי?     אנחנו הזהרנו למוחרת העדכון

רונן צור:  הם ירדו מ-20% ל-8%, היה הרבה לחץ של התאחדות התעשיינים, והזהרנו למוחרת שאנחנו מפחדים שתהיה עלייה נוספת ושזה בעצם רק כדי להרגיע את הציבור עכשיו

משה גפני: 8

משה גפני: 2%

רונן צור: 8

רונן צור: 8% זה היה אז

רונן צור:  עכשיו זה 8

רונן צור: 2%

מאיר פעיל: לא, אז זה היה 8

מאיר פעיל: 6%

רונן צור: אנחנו הזהרנו אז שתהיה עלייה נוספת ושזה בעצם רק כדי להרגיע את הציבור עכשיו

רונן צור:  ובשימוע הם אמרו: לא

רונן צור:  ציטטתי לך

רונן צור:  והנה, עברו שלושה חודשים, הפחם ירד והמחירים עלו

משה גפני: תיכף אני אבקש תשובות על זה

משה גפני:  יבגני, בבקשה

משה גפני:  יבגני לא נמצא

משה גפני:  טטיאנה, בבקשה

טטיאנה (טניה) מזרסקי: אדוני היושב-ראש, התעוררנו אתמול בשנת הכספים החדשה עם עליית מחירים, ולא דיברנו על כך שבנק ישראל מעלה את הריבית, ולפי התחזיות הריבית תגיע ל-4%, ואז נגיע לשיא שלא ראינו מאז 2008

טטיאנה (טניה) מזרסקי:  זה משתקף בכל דבר בחיי האזרחים

טטיאנה (טניה) מזרסקי:  גם מוסדות החינוך יעלו את המחירים, ונגיע לזה ששכר הלימוד באותו גן או פעוטון יהיה גבוה יותר מאשר הפרנסה שמכניסה אישה הביתה

טטיאנה (טניה) מזרסקי:  אז נשים יחשבו אם לעבוד או לא לעבוד, אם תשלום שכר לימוד עולה על המשכורת שלה

טטיאנה (טניה) מזרסקי:  אז אנחנו נגרום לנשים להישאר בבית ולקבל קצבאות, לחכות ולהמתין לכרטיסי מזון

טטיאנה (טניה) מזרסקי:      הכול עולה, גם החשמל, גם תשלומי ארנונה

טטיאנה (טניה) מזרסקי:  ואיפה ההסכמים הקואליציוניים? שמענו מראש הממשלה שההסכמים הקואליציוניים כוללים גם הקפאת מחירי החשמל

טטיאנה (טניה) מזרסקי:  הוא אמר גם שהוא יקפיא את המשכנתאות, אבל אחר כך תיקן את עצמו שהוא התכוון לארנונה

טטיאנה (טניה) מזרסקי:  ואנחנו רואים שהמחירים עולים

טטיאנה (טניה) מזרסקי:  אני רוצה לראות איפה ההקפאה שהבטחתם לנו בפועל

טטיאנה (טניה) מזרסקי:  בינתיים אתם מקפיאים את האזרחים, שיהיו בני ערובה במצב הכלכלי שהם נמצאים בו

משה גפני: תודה רבה

מאיר פעיל: משפט אחד, הרב גפני, כי אני חייב לצאת

מאיר פעיל:  אני אומר לך, במאקרו הסוגיה הזאת צריכה להיות על שולחנך - - -     

משה גפני: - - - המחירים ירדו

משה גפני:  למה העליתם את המחירים?     

מאיר פעיל: זה לא זה

מאיר פעיל:  תשמע

מאיר פעיל:  הרגולציה והביורוקרטיה הם איומים ונוראים על כל דבר ועניין

מאיר פעיל:  וזה דבר שאתה צריך להציב על השולחן שלך

מאיר פעיל:  זה יכול להביא מזור ולשנות סדרי בראשית בנושא החשמל והעלויות שלו

מאיר פעיל:  תודה

משה גפני: תודה רבה

סימון דוידסון: רגע, מאיר הולך? אתה יכול רק לענות לשאלה של רון לגבי תחנת הכוח אשכול?     

רונן צור: זה יותר הרשות

רונן צור:  זה לא חברת החשמל

משה גפני: חבר הכנסת טיבי גם לא נמצא? חברת הכנסת אימאן, בבקשה

משה גפני:      אני לא זוכר, דרך אגב, שוועדת הכספים קיימה בשנה שעברה דיון נגד משרד האוצר על עליות מחירים ועל דברים כאלה

משה גפני:  אני לא זוכר שקרה דבר כזה

משה גפני:  אצלי זה קרה הרבה מאוד פעמים

רועי כהן: אדוני היושב-ראש, אני יכול להגיד לך שזה לא קרה

קריאה: כי רועי לא ביקש

משה גפני: הוא ביקש

משה גפני:  רועי ביקש

משה גפני:  מה, אנחנו לא יודעים? לא חשוב

משה גפני:  אגב, היות ואנחנו מדברים על העניין הזה, אני רוצה לשבח את בנק הפועלים

משה גפני:  דיבר איתי אתמול בבוקר מנכ"ל הבנק ואמר שהם לא מעלים את המחירים, אפילו שבנק ישראל אמור להעלות היום את הריבית

משה גפני:  ואני מבקש מכל מנהלי הבנקים לנהוג כמוהו

טטיאנה (טניה) מזרסקי: אני מצטרפת ומשבחת את בנק הפועלים

טטיאנה (טניה) מזרסקי:  למשל, אזרחים שמקבלים פנסיה מרוסיה, זה הבנק היחיד שאישר את העברת הכספים ביורו לחשבונות של הגמלאים מרוסיה

טטיאנה (טניה) מזרסקי:  שאר הבנקים לא הסכימו

טטיאנה (טניה) מזרסקי:  ואני מבקשת, אם אתה יכול להתערב

משה גפני: טטיאנה, תגידי לי יותר פרטים ואני אתערב

טטיאנה (טניה) מזרסקי: תודה רבה

משה גפני: אימאן, בבקשה

אימאן ח'טיב יאסין: בוקר טוב לכולם

אימאן ח'טיב יאסין:  בעניין של יוקר המחיה, חשוב לזכור שמדינת ישראל שהיא חברה ב-OECD, נחשבת במקום השלישי מלמעלה בנושא יוקר המחיה

אימאן ח'טיב יאסין:  החיים בישראל הם כמעט מהיקרים ביותר בעולם

אימאן ח'טיב יאסין:      הדבר הנוסף שכולנו חייבים לזכור הוא שיוקר המחיה במדינת ישראל פוגע בעיקר באוכלוסייה המוחלשת, פוגע בעניים

אימאן ח'טיב יאסין:  עשירונים 1 עד 4 משלמים פי 1

אימאן ח'טיב יאסין: 5 מהמשכורת שלהם על מצרכים בסיסיים

אימאן ח'טיב יאסין:  אני חושבת שנתונים כאלה צריכים להדאיג את כולנו, והם צריכים להיות נקודת המוצא שלנו לכל דיון ולכל החלטה שתתקבל, ולא משנה איזו ממשלה הייתה או תהיה

אימאן ח'טיב יאסין:  אנחנו מתחילים שנה אזרחית חדשה, ובנוסף לכל העניים שנמצאים ובמיוחד באוכלוסייה מסוימת במדינת ישראל, אני יכולה לדבר על החברה הערבית שבה יותר מ-54% מהילדים הערבים חיים מתחת לקו העוני

אימאן ח'טיב יאסין:      אם נדבר על החשמל ועל העלייה במחירי חשמל, היה לי דיון נוקב גם בשנה שעברה וגם בשנה שלפני לגבי מחירי החשמל

אימאן ח'טיב יאסין:  לא יכול להיות שאנחנו נקבל את התשובה שחברת החשמל מתנהלת כמשק סגור ושמחירי הפחם גבוהים, ושעלויות הייצור גבוהות

אימאן ח'טיב יאסין:  הממשלה, המדינה, אמורה לקחת אחריות על האזרחים שלה

אימאן ח'טיב יאסין:  אנחנו לא מדברים על מוצר פריבילגי

אימאן ח'טיב יאסין:  אנחנו מדברים על מוצר בסיסי ביותר, שאין מנוס, כל אדם במדינה חייב לצרוך את המצרך הזה

אימאן ח'טיב יאסין:      ואני שואלת ותוהה, כהצעה, למה אין אפשרות לעשות פיצול למחירי החשמל? למה אזרח פשוט שחי על קצבה של 3,000 שקל צריך לשלם אותו מחיר על חשמל כמו בן אדם שיש לו וילה של 1,000 מטר והוא צריך לחמם או למזג אותה? זה דבר אבסורדי שצריך לבחון אותו

אימאן ח'טיב יאסין:      אני רוצה להמשיך בכמה דברים בסיסיים

אימאן ח'טיב יאסין:  אני חושבת שכל הקטע של הורדת מכסים על מצרכים בסיסיים שמביאים אותם, זה דבר בסיסי שיכול לעזור לאנשים לחיות במינימום שבמינימום

אימאן ח'טיב יאסין:      דבר שני, החברות הגדולות שמשתלטות על השוק וקובעות מחירים, ומה לעשות, יש דברים בסיסיים שאנשים חייבים לקנות

אימאן ח'טיב יאסין:  וצריך לקחת את החברות האלו ולראות איך מפרקים את המונופול שלהן על המחירים בשוק, ולעשות משהו אחר

אימאן ח'טיב יאסין:  צריך לדאוג למוחלשים שאין להם משכורת מינימום לחיות בה בקור הזה וביוקר שפוקד אותנו מכל הצדדים – גם מים, גם חשמל, גם תרופות, גם דיור, הכול, גם אוכל בסיסי, לחם

אימאן ח'טיב יאסין:  מחיר הלחם קפץ למחירים נוראים

אימאן ח'טיב יאסין:  פירות וירקות, זה הפך לפריבילגיה

משה גפני: מאה אחוז

משה גפני:  תודה רבה

משה גפני:  ינון, בבקשה

ינון אזולאי: תודה רבה לך, אדוני היושב-ראש

ינון אזולאי:  כמובן שאני מצטרף לדבריהם של החברים וגם לדבריה של אימאן

ינון אזולאי:  אנחנו מדברים פה על יוקר המחיה, אבל התחלת בחברת החשמל

ינון אזולאי:  אני חושב שזה נכון להתחיל דווקא במקום הזה, אחרי עליות מחירים שכבר היו לה השנה

ינון אזולאי:  אמר רון תומר שיש התחייבות של חברת החשמל

רונן צור: רשות החשמל

ינון אזולאי: רשות החשמל, סליחה

ינון אזולאי: אז הם לא קוראים לזה התחייבות

ינון אזולאי:  הם אמרו, רק אמרנו

ינון אזולאי:  לא הבטחנו ולא הבטחנו לקיים

ינון אזולאי:  זה פחות או יותר אותו דבר

ינון אזולאי:      הוא דיבר על תחנת אשכול, אבל בכלל, הגנת הסביבה תוקעת פתיחה של חברות שרוצות להקים תחנות גז קטנות ולא מאפשרת את זה

ינון אזולאי:  תשמעו אותן, תראו אותן

ינון אזולאי:  ברגע שיאפשרו את זה, התחרות תהיה גדולה יותר, אפשר יהיה לעבור מהר יותר לגז

ינון אזולאי:  ואם אתם באמת רוצים להוזיל את החשמל, הרי ב-2008 היה משבר החשמל שהעלו, אבל אמרו, בואו ניקח ונממן על חשבון הוזלות עתידיות

ינון אזולאי:  הרי גם אתם אומרים שאנחנו הולכים ומתקדמים בצעדים, והייתם אופטימיים יותר בתחילת השנה, וקרתה איזו הפתעה, המלחמה – ומזל שיש מלחמה באוקראינה, אחרת מה היינו עושים עם יוקר המחיה? מה היינו אומרים לעם ישראל על יוקר המחיה? מזל שיש אוקראינה ויש קורונה

ינון אזולאי:  ברוך השם, יש תירוצים

ינון אזולאי:  בשביל זה אנחנו מעלים

ינון אזולאי:      אבל אם ניקח את 2008, שאז מימנו על חשבון הוזלה עתידית, גם פה אפשר לעשות את זה במיוחד שלפי דבריכם, ובטח גם המשרד להגנת הסביבה יגידו שהם לא תוקעים הקמה של חברות גז קטנות, אז אנחנו מתקדמים, לפי מה שאנחנו מבינים מהצפי שלכם, בצעדי ענק למעבר לגז במקום פחם

ינון אזולאי:  ואם אנחנו מתקדמים בצעדי ענק, אז מה העניין? תוך מספר שנים אנחנו מכסים גם את החוב ועוד המדינה מרוויחה

ינון אזולאי:  אז למה עכשיו לקחת מהאזרחים ולהכות בהם, שהם יהיו עוד יותר מסכנים, והמעמד החלש יהיה עוד יותר חלש, מעמד הביניים יהיה מעמד חלש? מה עשינו בזה?     בואו ניתן את המימון על חשבון ההוזלה העתידית, ואתם יודעים להתמודד עם זה, חברת החשמל

ינון אזולאי:  כי אנחנו מכירים את חברת החשמל שבסוף מגיעים ומנתקים לו את החשמל, לאותו מסכן, אנחנו יודעים את זה, או שמעבירים אותו לאיזשהו כרטיס שהוא יכול להשתמש עד גבול מסוים בחודש, וזה קורה דווקא לחלשים

ינון אזולאי:  אז בואו נעזור דווקא לחלשים

ינון אזולאי:  בואו נעזור על ידי ההוזלות העתידיות שלפי הצפי שלכם, הצפי הכי ורוד שיש, הולכים ומתקדמים בצעדי ענק למעבר לגז

ינון אזולאי:  אז גם אנחנו איתכם

ינון אזולאי:  בואו נעשה את ההוזלה הזאת על חשבון העתיד הירוק והטוב של מדינת ישראל

משה גפני: תודה רבה

משה גפני:  חבר הכנסת ואטורי, בבקשה

ניסים ואטורי: העלאה בחורף היא קטלנית מהבחינה הזאת שדווקא בינואר, כשיש זקנים שצריכים חימום בבית, והם יעשו חשבון עכשיו ויכבו את החימום, ויש כאלה שגם ימותו בעקבות ההחלטה הזאת, על עלייה

ניסים ואטורי:  מחירי הפחם, זה קרה פתאום? קונים את הפחם במכולת? יש כמויות, יש לחברת החשמל מאגרים

ניסים ואטורי:  אם לא, הם צריכים למצוא מאגרים

ניסים ואטורי:  תמיד תהיה מלחמה או סיבה מסוימת להעלות את המחירים

ניסים ואטורי:      עכשיו אני רוצה לדבר על משהו נוסף בנושא הזה

ניסים ואטורי:  השאלה היא אם לא נופלים דווקא על אזרחי מדינת ישראל החלשים

ניסים ואטורי:  הרי יש חובות של הרשות הפלסטינית

ניסים ואטורי:  מ-2021 ל-2022 זה עלה כמעט ב-100 מיליון שקל חובות

ניסים ואטורי:  למה פונים לאזרח הישראלי? לכו תגבו מהרשות הפלסטינית

ניסים ואטורי:  או שנחוקק חוק שכשאין אפשרות לגבות מהישראלי ולא לנתק חשמל, תנתקו לרשות הפלסטינית את החשמל

ניסים ואטורי:  למה צריך ליפול על האזרח הישראלי או על הזקנה באיזה רחוב בשכונה חלשה, שאין לה כסף לקנות לחם

ניסים ואטורי:  היא צריכה לשלם את החשבון של הרשות הפלסטינית?     לאן הגענו? איפה נפלנו? מה זה הדבר הזה? אזרחי ישראל רעבים לאוכל, והרשות הפלסטינית מצפצפת על כולם ולא משלמת

ניסים ואטורי:  לגבות מהם את זה עכשיו, היום

ניסים ואטורי:  שר האוצר צריך להוציא צו ולקחת את הכסף שלהם

ניסים ואטורי:  הכסף שהם מקבלים מהמדינה כל פעם – לעצור את זה

ניסים ואטורי:  קחו את זה, תחברו את החשמל חזרה לזקנות שהיום ניתקתן אותן

ניסים ואטורי:  זה ממש בושה, הדבר הזה

ניסים ואטורי:  הרשות והתייפייפות, והפחם עלה

ניסים ואטורי:  מה זאת אומרת, פחם עלה? אתם רוצים פחם? בואו, קחו עצים, נעשה לכם פחם

ניסים ואטורי:  זה לא הולך ככה, לא מעכשיו לעכשיו

ניסים ואטורי:      דבר מתוכנן, חברה נכונה שעובדת נכון מתכננת את עצמה 10 שנים קדימה, לא עכשיו בדקה הזאת, עלה הפחם

ניסים ואטורי:  חוץ מזה שהעליתם את המחיר לפני ארבעה חודשים

ניסים ואטורי:  כבר העליתם את המחירים

ניסים ואטורי:  חלאס, מה, האזרח הוא השבוי שלכם? לעצור עכשיו את העלייה

ניסים ואטורי:  לא מעלים מחירים ב-1 בינואר

ניסים ואטורי:  לדחות את זה חודשיים קדימה לפחות

ניסים ואטורי:  אחרת, האנשים שימותו בגלל חוסר חימום בבית יהיה על הראש שלכם

ניסים ואטורי:  תודה

משה גפני: תודה רבה

משה גפני:  חבר הכנסת דלל, בבקשה

משה גפני:  ואחריו סימון

אליהו דלל: חברים, לצערי, רשות החשמל מנותקת מהמדינה

אליהו דלל:  יש אנשים חשובים, רציניים, מלומדים, משכילים, עושים חשבונות, הכול בסדר

אליהו דלל:  אבל אני רוצה לשאול, אם חברת החשמל מייצרת 50% מהחשמל, כל השאר מיוצר בפחם? לא

אליהו דלל:  רובו מיוצר באנרגיה אחרת

אליהו דלל:  אותו דבר חברת החשמל

אליהו דלל:  כבר שנים על גבי שנים מדברים על הסבה לגז ולא עושים את זה, ואומרים, הפחם הוא רק לחירום

אליהו דלל:  אני לא מבין מה קורה פה

אליהו דלל:  ואני ישבתי בוועדות של הגנת הסביבה, איגוד ערים להגנת הסביבה בחדרה, ודובר שם על סגירת הטורבינות, ארבע טורבינות

אליהו דלל:  ומה קרה? לא קרה כלום

אליהו דלל:  הגז הוא יותר נמוך, הוא יותר זול, הוא יותר נקי, הוא פחות מזהם

אליהו דלל:  אם יש את כל התכונות הטובות האלה, אז למה לא עוברים לגז?     עכשיו תבינו, הנושא של חשמל הוא קריטי

אליהו דלל:  המים זה חשמל, כי אנחנו מתעסקים עם משאבות

אליהו דלל:  זאת אומרת, כשמעלים את מחיר החשמל אז גם מחיר המים עולה

אליהו דלל:  ברשויות המקומיות זה הנושא של החשמל, גם הוא עולה, ואז מעלים את הארנונה

אליהו דלל:  אני מכיר מפעלי תעשייה שעלות החשמל מגיעה ל-20% ול-25%, ועלות הייצור שלהם היא פשוט בלתי אפשרית עם עלייה כזאת של חשמל

אליהו דלל:      לכן, צריך להפסיק את העלייה הזאת

אליהו דלל:  ואני מסכים עם חבריי פה – הצפי זה הורדה של עלויות החשמל

אליהו דלל:  זה הצפי

אליהו דלל:  כי אם הולכים להשתמש יותר בגז ומכניסים יותר חברות ועוד שחקנים שאין להם את כל העלויות של חברת החשמל, אז אין ספק שהצפי מדבר על הורדה

אליהו דלל:  אז בואו ניקח את הצפי הזה, נכניס אותו עכשיו ולא נכניס את כל המדינה לסחרור בנושא העלאת מחירי החשמל

רונן צור: נכון

משה גפני: תודה

משה גפני:  סימון, בבקשה

סימון דוידסון: תודה רבה, אדוני היושב-ראש

סימון דוידסון:  אני מתחבר לכל חבריי

סימון דוידסון:  לא משנה אופוזיציה או קואליציה

סימון דוידסון:  אין פה עניין פוליטי

סימון דוידסון:      רבקה, יש לי הרגשה שלא עשיתם את כל המאמצים

סימון דוידסון:  ההרגשה היא, ואני חושב שיש פה אנשים שיצטרפו אליי, שזו מין שליפה בעקבות הגירעון או החוב על הפחם

סימון דוידסון:  הרי הפחם לא עלה בחודש האחרון

סימון דוידסון:  הוא עלה לפני כן

קריאות: הוא ירד

קריאות:  לפני חצי שנה

סימון דוידסון: הוא ירד

סימון דוידסון:  אז אנחנו מדברים פה על החוב

סימון דוידסון:      בדיון כזה הייתי מצפה ממנכ"ל הרשות לשבת פה

סימון דוידסון:  זה דיון חשוב שמשפיע על כל דבר במדינת ישראל

סימון דוידסון:  אמר נכון חה"כ דלל, הרי החשמל משפיע על כל פרט ופרט, במיוחד בנושא של התעשייה, בנושא של העסקים, מדובר על אחוזים גבוהים מאוד מהפעילות של המפעלים

סימון דוידסון:  המנכ"ל היה צריך לשבת פה

סימון דוידסון:      אני לא רוצה להוריד מהחשיבות שלך, רבקה, אבל בדיון כזה היינו צריכים לקבל תשובות גם על העתיד, כי אנחנו שומעים פה מרון תומר לגבי תחנת אשכול, שאין בעצם תשובות למה היא לא עובדת, אין בעצם תשובות למה לא מפיקים שם יותר חשמל מתחנה שעובדת על גז

סימון דוידסון:  ונכון שיש את הנושא של הירוקים

סימון דוידסון:  אבל עדיין, בסיטואציה כזו במדינת ישראל צריכים לחשוב על כל הצדדים

סימון דוידסון:  ובסוף זו לא רק הזקנה שצריכה לשלם על החשמל

סימון דוידסון:  זה המפעלים והתעשייה, ועליית המחירים משפיעה על כל דבר ודבר במדינת ישראל

סימון דוידסון:      לכן, הדיון הזה סופר-חשוב, וצריך לצאת מפה עם נקודות

סימון דוידסון:  קודם כל, לבלום את הנושא הזה, לקבל בשבוע הקרוב תשובות מהרשות איך אפשר לא להעלות מחירים

סימון דוידסון:  והדבר השלישי, תשובות עתידיות, מתי נושא התחנות שיעבדו על גז יצא לפועל, איך זה ישפיע על המחירים

סימון דוידסון:  ואפשר לדבר גם עתידית, איך המחירים ירדו בעקבות המעבר לגז

סימון דוידסון:  תודה רבה

משה גפני: תודה רבה

משה גפני:  מיכל שיר, בבקשה

מיכל שיר סגמן: תודה רבה, אדוני היושב-ראש

מיכל שיר סגמן:  אני לא אחזור על דברי חבריי שאמרו דברים מאוד חכמים

משה גפני: אנחנו מקדמים בברכה את שר הכלכלה ניר ברקת

רונן צור: הכלכלה והתעשייה, אדוני

רונן צור:  זה שם המשרד

משה גפני: הכלכלה והתעשייה

משה גפני:      אני מברך אותך, הוועדה מברכת אותך על כניסתך לתפקיד

ניר ברקת: תודה רבה

ניר ברקת:  הכבוד הוא לי

משה גפני: ואנחנו בדיון שביקשת להשתתף בו, ואני שמח על כך ואנחנו מקדמים אותך בברכה

משה גפני:  כשתרצה להתייחס, אני אאפשר לך כמובן

ניר ברקת: אני אקשיב קצת

משה גפני: מאה אחוז

משה גפני:  בבקשה, מיכל שיר

מיכל שיר סגמן: מישהו פעם אמר לי שכשיש בלגן, יש למישהו אינטרס

מיכל שיר סגמן:  אנחנו מדינה רוויית ביורוקרטיה

מיכל שיר סגמן:  רגע לפני ששפיגלר יצא מפה, הוא הזכיר את המילה הזו והיא מילה חשובה מאוד

מיכל שיר סגמן:  אנחנו כאילו סטארט-אפ ניישן , רק שזה אף פעם לא פוגש את האזרח הקטן בקצה

מיכל שיר סגמן:  חלק גדול ממה שקוראים לו יוקר המחיה בישראל, כולל מחירי החשמל – ולא אני אמרתי את זה, מאיר שפיגלר אמר את זה רגע לפני שהוא יצא מכאן – זה הביורוקרטיה הכבדה כל-כך

מיכל שיר סגמן:      אם במקום שרים ללא תיקים ולחתוך משרדים, נשים שר אחד שכל תפקידו עלי אדמות זה לנתח את הביורוקרטיה הכבדה במדינת ישראל ולחתוך אותה בשירות הציבורי, קודם כל, אז מחירי החשמל ירדו, מחירי יוקר המחיה ירדו, וכל מה שקשור לשירות הציבורי

מיכל שיר סגמן:  הרי אנחנו משלמים הון תועפות על משהו ששייך לאי שם בשנות ה-50, רק שמדינת ישראל לא התקדמה משם ועדיין קוראת לעצמה סטארט-אפ ניישן וזה נורא מצחיק אותי בכל פעם מחדש, כי הסטארט-אפ ניישן הזה נמכר למדינות העולם, אבל בסוף האזרחים פה נשארים עם ביורוקרטיה של ישראל בשנות ה-50

מיכל שיר סגמן:  תודה רבה

משה גפני: אבל מיכל, המחירים עלו גם לפני שהממשלה קמה

מיכל שיר סגמן: הביורוקרטיה היא בעיה של מדינת ישראל

מיכל שיר סגמן:  אני דיברתי על זה עם ראש הממשלה נתניהו לפני שנתיים ומשהו

משה גפני: טוב

משה גפני:  תודה רבה

משה גפני:  רועי כהן, בבקשה

רועי כהן: אדוני, קודם כל, אני אפתח בכבודה של האכסניה

רועי כהן:  אני שמח על חזרתך, בשם המגזר העסקי, להיות יושב-ראש הוועדה

רועי כהן:  ואכן צדקת ואמרת, שהוועדה הזאת לא צריכה להיות זרוע ביצוע של משרד האוצר

רועי כהן:  היא צריכה להיות מקום שבו באים מעם ישראל להציג את הדברים כפי שהם

רועי כהן:  וזה לא צריך להיות זרוע ביצוע של משרד האוצר, וזה לא יהיה יותר, אני מאוד מקווה, כי אתה זה שמוביל את הקו הזה

מיכל שיר סגמן: אתה טוען שזה היה קודם?     

רועי כהן: אני טוען שבשנה וחצי האחרונות שום דיון שרצינו בשם העצמאים והעסקים פה בוועדת הכספים לא קרה - - -     

מיכל שיר סגמן: כלומר, לא ייצגת את העצמאים אלא ייצגת ממשלה מסוימת שרצית? זה מה שאני שומעת?     

רועי כהן: לא

מיכל שיר סגמן: אבל זה מה שאני שומעת

משה גפני: אבל מיכל, למה את מתווכחת על זה?     

מיכל שיר סגמן: ישבתי כאן כחברה בוועדת הכספים במשך שנה וחצי, שהתנהלה ונוהלה בצורה פנומנלית ומצוינת - - -     

משה גפני: אבל הוא אומר שלא

מיכל שיר סגמן: אני שמחה שאדוני יושב-ראש הוועדה, אבל - - -     

קריאות: - - -     

רועי כהן: גם לך אמרתי את זה, שממשלת השינוי שהבטיחה שינוי ביחס לעצמאים ולעסקים הקטנים לא עשתה שום דבר עבור העצמאים והעסקים הקטנים

רועי כהן:  שום דבר

מיכל שיר סגמן: כן

מיכל שיר סגמן:  וככה צעקת גם לפני שנה וחצי

רועי כהן: אמרתי לך את זה גם לפני, ואני אגיד לך את זה גם בפנים

רועי כהן:  אנחנו ציפינו שאחרי משבר הקורונה, כשאנשים מצאו את עצמם ללא מקור הכנסה, לא דמי אבטלה לעצמאים, לא - - -     

מיכל שיר סגמן: אבל במשבר הקורונה הייתה כאן ממשלה אחרת

מיכל שיר סגמן:  הייתה כאן ממשלה אחרת במהלך משבר הקורונה, וצעקת לא מספיק חזק

מיכל שיר סגמן:  אין בעיה, אבל אם הוא בא ומבקר, אז שנדע שהאו מייצג לא רק את העצמאים, אלא גם ממשלה מסוימת ודעה פוליטית

רועי כהן: אני לא אומר את זה על שום ממשלה

רועי כהן:  נהפוך הוא

משה גפני: מיכל, אני רק רוצה להגיד לך שאני קיבלתי ביקורת בהיותי פה הרבה שנים יושב-ראש ועדת הכספים, והייתי חבר בקואליציה

משה גפני:  קיבלתי ביקורת מחבריי בקואליציה שקיימתי פה דיונים שלא היו לרוחה של הממשלה, אבל קיימתי את הדיונים

משה גפני:  זה אני

מיכל שיר סגמן: זה לא בא להפחית מכבודך וממקצועיותך

מיכל שיר סגמן:  לחלוטין לא

מיכל שיר סגמן:  אני רק אומרת

רועי כהן: מאחר שהתייחסו פה לאזרחי מדינת ישראל, אני רוצה להתייחס למי שאני מייצג אותו, ציבור העצמאים ובעלי העסקים, למעלה מ-600,000 איש שלובשים כל בוקר שכפ"ץ ויוצאים להביא את הפרנסה שלהם

רועי כהן:  וברגעים אלה, הם מרגישים בדיוק מה קורה, שהם הפרה החולבת של המדינה

רועי כהן:  כשרוצים להעלות מחירים למי מגיעים, בסופו של דבר? לעצמאים ובעלי עסקים

רועי כהן:      הארנונה – טייס אוטומטי

רועי כהן:  איפה נשמע דבר כזה, שבאופן שרירותי יעלו פה ארנונה בלי להגיד מה זה נותן לי

רועי כהן:  יש לי עסק בעיר – אני מקבל חינוך? אני מקבל גני ילדים? אני מקבל רווחה? מה אני מקבל? גם חניה לא נותנים לך

רועי כהן:  אז בסופו של דבר, אתה מרגיש כמו פרה חולבת

רועי כהן:  אותו דבר במים, אותו דבר בחשמל, אותו דבר בעלויות הדלק

רועי כהן:  אם אתם מעלים מחירים, תבואו עם תוכנית, תבואו עם פחת מואץ, שלא יהיה פה פחת על סוס וחמור ולא יהיה פחת על ליפט במוסך, שבצורה כזו או אחרת תהיה הכרה בהוצאות

רועי כהן:      אדוני היושב-ראש, כשאדם מגיע לתקן לך את המזגן או מגיע להיות חשמלאי, הוא לא בא עם קורקינט, הוא לא בא עם אופניים, הוא בא עם רכב

רועי כהן:  הרכב שלו מוכר בהוצאה רק ב-45%

רועי כהן:  למה? ככה

רועי כהן:  אף אחד לא נותן על זה תשובות

רועי כהן:  אז מצד אחד אתם יודעים לחלוב מאיתנו חשמל, מים, ארנונה והכול, אבל כשצריך משהו שהוא לייצור הכנסה, אתה לא יודע לעשות רפורמה

רועי כהן:  אתה לא יודע לעשות רפורמה בארנונה העסקית

רועי כהן:  ואני אגיד למיכל שיר פה, דרשנו דיונים על ארנונה עסקית ודרשנו הכרה בהוצאות רכב, ואתה קיימת דיון וגרמת להם בצורה כזאת או אחרת

רועי כהן:      ברגעים אלה, יושבים עשרות אלפי עצמאים ועושים עסקאות בבית קפה או במסעדה, מייצרים הכנסה, אם זה שמאי, אם זה יועץ מס, אם זה רואה חשבון, אם זה סוכן ביטוח – שקל אחד של הקפה לא מוכר להם

רועי כהן:  למה? כי מדינת ישראל החליטה לפגוע בעצמאים, והחליטה שהם רק פרה חולבת

רועי כהן:      נמצא פה שר הכלכלה ואני אעיד

רועי כהן:  בשמונה בבוקר, אני אפילו עוד לא התעוררתי, יום שישי, הוא מרים אותי לשיחה עם כל הצוות שלו ואומר לי, רועי, מה עושים כדי לעצור את עליית מחירי החשמל

רועי כהן:  זה שר כלכלה שהגיע בצורה כזאת או אחרת לעבוד, ובשמונה בבוקר הדבר הראשון שמעניין אותו זה מה יהיה עם מחירי החשמל ואיך הם ישפיעו

רועי כהן:  הוא דרש ממני נתונים על איך זה ישפיע על ציבור העצמאים, על איזה ענפים

רועי כהן:  אמרתי לו שזה על המסעדות, על אולמות אירועים, בריכות ומרכזי ספורט, על כל הענפים - - -     אנחנו מצפים שהוועדה הזאת תשים לצד כל עלייה גם תג מחיר איך עוזרים

רועי כהן:  אתה לא יכול לבוא רק עם עלייה

רועי כהן:  אתה בא עם עלייה – אתה תוריד פחת מואץ

רועי כהן:  אתה בא – אתה תכיר בהוצאות

רועי כהן:  אתה כל הזמן רק תיקח מזומנים ולא תעזור בתזרים המזומנים

רועי כהן:  צר לי על הוויכוח עם מיכל שיר

רועי כהן:  אני א-פוליטי

רועי כהן:  לא באתי לייצג פה אף אחד

רועי כהן:  באתי לייצג את ציבור העצמאים

רועי כהן:  שבע שנים

רועי כהן:  היום בחרו אותי אחד מאנשי השנה של ישראל היום

רועי כהן:  תאמין לי, אני בא לפה בהתנדבות מלאה כדי לייצג את ציבור בעצמאים ובעלי העסקים, ואני רואה לנגד עיניי רק דבר אחד, שהאנשים האלה לא יהיו שקופים יותר

רועי כהן:  וכשהוועדה הזאת הייתה בראשותך, לא היינו שקופים

רועי כהן:  ידענו להילחם מול פקידות האוצר

רועי כהן:  ידענו גם בזמן משבר הקורונה

רועי כהן:  קיבלנו גב, ואנחנו דורשים את הגב הזה בחזרה כדי שנוכל לדרוש ולהתעמת איתם

משה גפני: אנחנו מזמינים אותך לישיבות, ואתה תקבל את רשות הדיבור

משה גפני:  שקוף לא יהיה פה אף אחד

רועי כהן: תודה רבה, אדוני

אימאן ח'טיב יאסין: כבוד היושב-ראש, חשוב גם שבעלי העסקים ייקחו בחשבון את האזרחים הפשוטים, כי בסופו של יום, הם הצרכנים שלהם והם הנושאים בעול

משה גפני: תודה

משה גפני:  דיברנו הרבה על החשמל

משה גפני:  אני רוצה לעבור תיכף לעניין מחירי המזון וכולי

משה גפני:  נראה לי שרשתות השיווק והיצרנים העלו מחירים בלי פרופורציה

משה גפני:  במציאות הזאת, אפילו אם אנחנו לוקחים את נושא הכלים החד-פעמיים – הטילו מס והעלו את המחירים, הרבה יותר מהמס

משה גפני:  זה נראה כאילו הייתה חגיגה כזאת

משה גפני:  אנחנו צריכים לקיים על זה דיונים ולחשוף את הדברים האלה, שהעלו מחירים שלא בצדק

משה גפני:      שרון ניר, בבקשה

שרון ניר: אדוני היושב-ראש, קודם כל, חשוב לומר שעליית המחירים במדינת ישראל החלה בשנת 2009, עלייה לינארית חזקה מאוד

שרון ניר:  ודווקא בשנה וחצי האחרונות, קצב העלייה ביחס למדינות אחרות בעולם הוא לא מהגבוהים שהיו

אליהו דלל: זה לא נכון

שרון ניר: אדוני, עכשיו אני מדברת

שרון ניר:  אני רוצה, בבקשה, לצטט כתבה מ-8 בדצמבר שמדברת על מדינות ה-OECD

שרון ניר:  ה-OECD בדק ומצא כי ביחס לעולם, מדינת ישראל נמצאת במקום הראשון מבחינת עליית מחירים, בעלייה הכי מתונה במחירי המזון בשנה וחצי האחרונות

שרון ניר:  אלה נתונים שלא אני אמרתי, אלא אמר ה-OECD

משה גפני: זאת אומרת, הכול בסדר?     

שרון ניר: לא, לא

שרון ניר:  אני חושבת שצריך לעשות

שרון ניר:  מכאן אני מבקשת ממך, אדוני, לעבור לנושא יוקר החשמל שעליו אנחנו מדברים הבוקר כי בעיניי זה מאוד חשוב שאתה מקיים על זה דיון

שרון ניר:      כשאני שומעת פה את רשות החשמל וגם את מנכ"ל חברת החשמל, והציפייה שלי מאיתנו, קואליציה ואופוזיציה, ובכלל מהבית הזה ובטח מהממשלה שמקבלת את ההחלטות, וממך, אדוני יושב-ראש ועדת הכספים, אני חושבת שהנושא הזה צריך להישקל בכובד ראש, מאחר שצריך להסתכל על זה באופן ארוך טווח ומאחר שכולנו מבינים שבשנת 2025 אנחנו הולכים לכיוון של התבססות על ייצור חשמל מגז

שרון ניר:  לכן, בהסתכלות ארוכת טווח, צריך למצוא פה קונץ-פטנט שזה לא ייפול, לא על העסקים ולא על האזרח הפשוט

שרון ניר:  וצריך לייצר סוג של מנגנון שלוקח בחשבון את ההורדה שתהיה בשנת 2025

שרון ניר:      זו הציפייה  מהבית הזה מול רשות החשמל ומול כל הגופים הרלוונטיים, כי הציפייה מאיתנו היא שניתן החלטה שדומה למה שעשו עם מס הבלו שהוא עד פברואר

שרון ניר:  נציג משרד האוצר פה בטח ידבר

שרון ניר:  מס הבלו עם הדלק

שרון ניר:  זה בדיוק הפתרון שנדרש מאיתנו כרגע, לחשוב בצורה יצירתית, לעשות

שרון ניר:  אני מברכת על הפתרון שקיבלה ממשלת השינוי

שרון ניר:  ועכשיו מצופה מכם לקבל פתרון דומה ביחס למחירי החשמל

שרון ניר:  תודה רבה, אדוני היושב-ראש

משה גפני: תודה רבה

משה גפני:  אדם בלומנברג מההסתדרות, בבקשה

אדם בלומנברג: שלום, נעים מאוד

אדם בלומנברג:  אני אדם, סמנכ"ל כלכלה ומדיניות בהסתדרות

אדם בלומנברג:  אני רוצה לדבר על הפריזמה הרחבה יותר של יוקר המחיה

אדם בלומנברג:  דיברנו על זה

אדם בלומנברג:  אנחנו המדינה השלישית מלמעלה ביוקר המחיה הבסיסי

אדם בלומנברג:  ולכן, אם אנחנו מדינה כל כך יקרה, גם שיעורי גידול מתונים מלכתחילה, זה לא אומר שאין פה בעיה שורשית שצריך לטפל בה

אדם בלומנברג:      חוץ ממחירי החשמל, גם הדלק

אדם בלומנברג:  השבוע מחיר הדלק עלה ל-7 שקלים

אדם בלומנברג:  הארנונה עלתה ב-1

אדם בלומנברג: 4%

אדם בלומנברג:  המים ב-3

אדם בלומנברג: 4%

אדם בלומנברג:  כל הדברים האלה מגלגלים ומייצרים לנו סחרור אינפלציוני שישפיע על העסקים וישפיע בסופו של דבר על סל הצריכה הבסיסי של כל אזרח ואזרח במאות שקלים

אדם בלומנברג:  החלטת הריבית היום תשפיע על עוד מאות שקלים בהחזרי המשכנתאות לציבור האזרחים במדינת ישראל, ואלו דברים שצריכים להיות על שולחן הממשלה

אדם בלומנברג:      אני מזכיר שעברנו מערכת בחירות שבה נושא יוקר המחיה היה הנושא הראשון בסדר העדיפויות

אדם בלומנברג:  מעבר לביטחון, מעבר לחינוך, זה היה הנושא הראשון

אדם בלומנברג:  לצערי, הממשלה הנכנסת, עם הסכמים קואליציוניים של 600 סעיפים, רק חמישה סעיפים מתוכם דנים ומתעסקים ביוקר המחיה

אדם בלומנברג:  ואני חושב שהממשלה הזאת צריכה לשים את זה בראש סדר העדיפויות בסדר-היום של הממשלה

אדם בלומנברג:      ההסתדרות בראשות ארנון בר-דוד, שמה תוכנית כלכלית סדורה לטיפול ביוקר המחיה

אדם בלומנברג:  אני חושב שלממשלה יש הרבה כלים ויש הרבה משאבים בשביל לטפל ביוקר המחיה

אדם בלומנברג:  ואני אומר שוב, האינפלציה הנמוכה יחסית ביחס למדינות העולם מטעה

אדם בלומנברג:  ההסתדרות משקיעה עשרות מיליוני שקלים בשנה האחרונה בשביל למתן את יוקר המחיה לחברים שלה, בין אם זה בקרן סיוע הדדי לחברי הסתדרות שנקלעו למצוקה כלכלית, ויש לצערי לא מעט כאלה, בין היתר ב-40 מיליון שקל לסלי צריכה מסובסדים, לחיתולים, למזון, לציוד לבית-ספר ומוצרי צריכה בסיסיים נוספים

אדם בלומנברג:  ובנוסף, אנחנו פועלים להשיק סופר חברתי בקרוב

אדם בלומנברג:      בנוגע לרשתות השיווק – יש לנו פה ממשלה בראשות מפלגת הליכוד ואני רוצה לצטט את ז'בוטינסקי ולדבר על חמשת המ"מים: מזון, מעון, מלבוש, מורה ומרפא

אדם בלומנברג:  בעולם המזון אנחנו מנסים לקדם דווקא הכנסה של ייבוא מקביל ופתיחה לתחרות

אדם בלומנברג:  ההסתדרות רוצה לטפל בסוגיות של יוקר מחיה וריכוזיות, ואנחנו רואים שאחד החסמים המרכזיים הוא דווקא משרד הבריאות, גם בהכנסת מזון - - - מצרפת וגם ברפורמת התמרוקים

אדם בלומנברג:  כרגע, משרד הבריאות הוא אחד הגורמים המעכבים המשמעותיים

אדם בלומנברג:      לגבי  מעון, משבר הדיור ויוקר המחיה – זו סוגיה ברורה והיא על הפרק, ואין ספק לגביה

אדם בלומנברג:  אבל המדינה בצד השני מפקירה את הדיור הציבורי ולא נותנת פתרונות לשכירות ארוכת טווח

אדם בלומנברג:      מורה – תשלומי החינוך, מלבד הסוגיה של חינוך חינם מגיל לידה עד שלוש, יש לנו גם הוצאות אחרות של הורים עובדים, גם בתשלומי התל"ן והשתתפות הורים וגם בנוגע לנקודת זיכוי לגיל 6 עד 12 שניתנה בשנה החולפת וצריך להאריך אותה גם השנה

אדם בלומנברג:      מרפא – סל התרופות, בעיקר לאוכלוסיית הגמלאים, יש טיפולי שיניים מסובסדים רק מגיל 72 ולא מגיל 67 או גיל הפרישה

אדם בלומנברג:  כנ"ל לגבי הנחות בסל התרופות – רק מגיל 72, ולא מגיל 67

אדם בלומנברג:  המדינה יכולה לטפל בזה

אדם בלומנברג:  ההחלטות לגבי הגיל היו שרירותיות והן עברו כתוצאה מהחלטה תקציבית בלבד

אדם בלומנברג:  אני חושב שהאינדיקטורים שנראה השנה גם לגבי היתרה העודפת של עשרות מיליוני שקלים, וגם לגבי הירידה התלולה מאוד ביחס חוב-תוצר, תחייב את המדינה להרחבה פיסקאלית

אדם בלומנברג:  ובצד השני, בצד של ההכנסה המדינה יכולה לטפל בהעלאת שכר המינימום, בהגדלת מענקי עבודה

משה גפני: תודה רבה

משה גפני:  אני לא מהליכוד, ואין לי את המ"מים של ז'בוטינסקי

מיכל שיר סגמן: זה בסדר, אדוני היושב-ראש

מיכל שיר סגמן:  גם לליכוד אין יותר את המ"מים של ז'בוטינסקי

משה גפני: לא דיברתי על הליכוד

משה גפני:  דיברתי עליי

משה גפני:  את רק שומעת ליכוד

משה גפני:  אני לא הייתי אף פעם בליכוד

משה גפני:  את היית

משה גפני:  לי אין את ז'בוטינסקי ויש לי את המ"מים האלה בכל מקרה ובכל צורה וממקומות גבוהים יותר

משה גפני:  ואני רוצה לומר לכם, הוזמנו רשתות השיווק – נמצא מישהו מרשתות השיווק

משה גפני:  הוזמנו היצרנים הגדולים – יש מישהו מהיצרנים הגדולים?     

רונן צור: אני מייצג אותם, ודודי מנביץ', יושב-ראש איגוד המזון, איתי ביחד

רונן צור:  יש לנו הרבה מה לספר ולומר

משה גפני: אני אאפשר לכם

משה גפני:  חשוב לי מאוד לדעת לגבי זה, ואני אזמין את רשתות השיווק לעוד ישיבה

משה גפני:  ואם הם לא יבואו, אז הם לא יבואו יותר לוועדת הכספים, גם כשהם יצטרכו אותנו

משה גפני:  לא יכול להיות שאנחנו מקיימים את הדיון בעניין הזה כשהדבר הזה צריך להיות כאן על השולחן, וצריך לדעת למה רשתות השיווק שמקבלות מוצר ב-3 שקלים מוכרות אותו ב-20 שקלים

משה גפני:  אנחנו נרצה לדעת את הדברים האלה

משה גפני:  הרי יש פה הרבה מרכיבים לעליית המחירים, שאף אחד מהם לא מובנת

משה גפני:  אנחנו לא נפסיק את הדיון בעניין הזה עד שהמחירים ירדו, ואנחנו נחזור אלייך, גב' לויפר, לגבי עליית מחירי החשמל

משה גפני:      חה"כ אחמד טיבי, בבקשה

אחמד טיבי: תודה

אחמד טיבי:  זה יהיה קצר ויכול להיות שזה נאמר, לגבי האופציה של תוספת יוקר שלא קרתה כבר יותר מ-20 שנה, כאשר שיעור האינפלציה כשזה קרה אז היה 6

אחמד טיבי: 5% לכל עובדי המשק

רונן צור: האינפלציה הייתה מעל 8%

רונן צור:  התוספת הייתה 6%

אחמד טיבי: נדמה לי שאז זה היה 6

אחמד טיבי: 5%

רונן צור: 8%

אחמד טיבי: מכובדי השר,יכול להיות שיש בעלי עסקים שיתנגדו להצעה הזו

אחמד טיבי:  אבל אני חושב שאחד הכלים זה תוספת יוקר לכל עובדי המשק

אחמד טיבי:  אני מתחבר למה שנאמר כאן על טיפולי שיניים וסל תרופות לגבי גיל 67, אבל בואו נתרכז בתוספת היוקר כהצעה

משה גפני: מאה אחוז

משה גפני:  תודה רבה

משה גפני:  מי מהיצרנים? רון, בבקשה

רונן צור: קודם כל, אמרת נכון, אדוני

רונן צור:  יש פער בין המחירים שהיצרנים מוכרים לרשתות השיווק ובין מה שרשתות השיווק מוכרות לציבור

רונן צור:  שכולם ידעו, חוק המזון מונע מהיצרנים לקבוע את המחיר

רונן צור:  הם מוכרים את המחיר לקמעונאי והקמעונאי מחליט מה המחיר לצרכן

משה גפני: יכול להיות שרשתות השיווק לא באו לדיון הזה בגלל שהם פחדו שתהיה ביקורת, שהמחירים אצלם שונים?     

רונן צור: אני לא רוצה לדבר בשמם

רונן צור:  אני רק יכול להגיד לאדוני שבעשור הקודם כשמחירי המזון של היצרנים ירדו ב-7%, ההוזלה לא הגיעה לציבור

רונן צור:  למה? אני לא יודע לענות וגם אסור לי להתערב במחירים לצרכן – לא לי, ליצרנים שלי

רונן צור:  אסור לפי  חוק המזון להתערב ולקבוע את המחיר לצרכן

רונן צור:  קובעים את המחיר לקמעונאי - - -     

משה גפני: אבל אתם יודעים שיש מוצרים שהעלות שלהם היא מספר שקלים בודדים, ובסוף זה מגיע לחנויות ומגיע לצרכן במחירים אסטרונומיים

רונן צור: יותר מזה, אדוני

רונן צור:  אם מוצר של יצרן מוביל שלנו עולה 14 שקל, והמותג הפרטי נמכר ב-11 שקל, תאר לך מה יקרה כשהמוצר המוביל ירד ב-3 שקלים

רונן צור:  המותג הפרטי ירד ברשת גם

רונן צור:  לא בטוח שזה באינטרס של כולם

רונן צור:  שלנו כן, לא שלהם

רונן צור:  אבל זה דבר אחר

רונן צור:      סקירה קצרה בנושא המזון – הרבה פעמים אנחנו שמים את היצרנים על המוקד לא לצורך

רונן צור:  לקחתי כנקודת ייחוס את 1 בינואר 2020, זה בדיוק העולם של לפני הקורונה, בשלוש השנים האחרונות

רונן צור:  זה נכון שחומרי גלם עלו וירדו, אבל אתה מסתכל על כל התקופה

רונן צור:  תירס עלה ב-63%, חיטה עלתה ב-60%, פלדה עלתה ב-58%, פולי סויה עלו ב-55%, סוכר עלה ב-55%

רונן צור:  מצד שני, עלויות – דיברנו על חשמל

רונן צור:  במצטבר, בשלוש השנים האחרונות, כולל העלייה הנוכחית, החשמל עלה ב-19

רונן צור: 1%, המים עלו ב-5

רונן צור: 14%, הארנונה עלתה בכמעט 5%

משה גפני: בכמה זמן?     

רונן צור: על פני שלוש שנים, מינואר 2020

רונן צור:  במשך שנתיים ומשהו, היצרנים לא העלו מחירים, אדוני

רונן צור:  זה היה בגלל התחשבות בקורונה

רונן צור:  כן, זה היה קצת גם כי המחאה החברתית הפחידה אותם

רונן צור:  זה נכון

רונן צור:  אבל פחד הוא לא גורם ממתן מחירים, כי בסוף, כשהכול רותח והדברים עולים, יש גבול לכמות הפחד

רונן צור:  המטרה שלנו, שמחירים לא יעלו, היא לפתור את הבעיות המבניות הנוספות במשק

משה גפני: מה אתה מציע לעשות? אנחנו יודעים שהמחירים עולים

רונן צור: אני אגיד עוד שתי מילים על מה קרה מסביב, ואז זה

רונן צור:      מדד המזון של האו"ם אומנם ירד בחמשת החודשים האחרונים ב-20%, אבל הוא עלה קודם בכמעט 70% או 60% ומשהו

רונן צור:  אנחנו מדברים על עלייה של כמעט 40% במצטבר

רונן צור:  גם ההובלות ירדו לאחרונה, ועדיין, לפי מדד Drewry, שזה המדד העולמי, הן עלו ב-15% מתחילת 2020

רונן צור:  ותזכרו שזה מדד על כל העולם

רונן צור:  ההובלות ירדו בעיקר בסין

רונן צור:  באגן הים התיכון אתה לא רואה שינויים גדולים בהובלות

משה גפני: מה אתה מציע? בוא נתחלף רגע בתפקידים

משה גפני:  אתה עכשיו יושב-ראש ועדת הכספים, אתה צריך לעמוד מול הממשלה

משה גפני:  מה אתה מציע לעשות? יש פה את שר הכלכלה שרגיש לנושא החברתי

רונן צור: שר הכלכלה הוא שותף, ואותי הוא לא תפס ב-8:00 בבוקר כי אני משלים שעות שינה ביום שישי

רונן צור:  אבל ב-10:00 דיברנו ארוכות והוא שותף

משה גפני: מעכשיו אל תתקשר ביום שני ב-8:00

ניר ברקת: מ-10:00 מעכשיו

רונן צור: אני משלים שעות שינה, אדוני, אחרי ארבע שעות בלילה כל יום

רונן צור:      אני מציע וקורא, קודם כל, לממשלת ישראל לשמר את תעשיית המזון בישראל כי אנחנו יודעים שבכלכלה הנושא של בטיחות מזון הוא דבר חשוב

רונן צור:  מה אני עושה כדי שהמחירים לא יעלו? בחומרי גלם אני לא יודע לטפל

רונן צור:  אני יודע לטפל בעלויות הממשלתיות של התשומות, כמו למשל, בנושא רשות החשמל, שיש עוד תשובות טובות שהם צריכים לתת

רונן צור:  זה גוזר את מחיר המים, כמו שאמר אחד מחברי הכנסת הנכבדים

רונן צור:  בארנונה אני מתחיל לטפל במקדם התייעלות בארנונה כדי שהארנונה לא תמיד תהיה טייס אוטומטי למעלה

רונן צור:  זה פוגע גם באזרחים, אבל גם בעסקים, וכידוע, הארנונה העסקית עוד מסבסדת את הארנונה הפרטית, וזה אבסורד בפני עצמו בהקשר הזה

רונן צור:      אני מטפל בחקלאות

רונן צור:  אני רוצה לשמור חקלאות ישראלית

רונן צור:  אבל השיטה היום, שהחקלאות מסובסדת דרך מחיר המוצר היא לא נכונה

רונן צור:  כל העולם לא עובד ככה

רונן צור:  אתה יודע, אדוני, אומרים לי, הגבינות בצרפת זולות יותר, אבל החלב, שזה חומר הגלם העיקרי ליצרני המזון, עולה כחצי בצרפת לעומת ישראל

רונן צור:  אני רוצה לשמור על הרפתות

רונן צור:  מדינת ישראל צריכה להכניס יד לכיס, ובסבסוד ישיר לדאוג לרפתות

רונן צור:  אבל כשאני קונה חלב יותר - - -, איך אני יכול להתחרות עם כל העולם?     עם כל הדברים האלה אני מעלה את הפריון במשק

רונן צור:  דיבר ידידי רועי על פחת מואץ, על הכנסת מכשור ורובוטיקה

רונן צור:  בנושא הזה אנחנו משק בפריון נמוך, ולכן גם הדבר הזה יקר

רונן צור:  וכמו שאמר ידידי דודי מנביץ – תזכרו את המע"מ הממוצע על מזון

רונן צור:  כל העולם יודע שמזון הוא דבר מיוחד וחשוב ולכן המע"מ על מזון הוא לא שווה למע"מ הרגיל במדינה

רונן צור:  המע"מ הממוצע על מזון באירופה הוא 9%

רונן צור:  בבריטניה הוא 0%

רונן צור:  בישראל הוא 17%

רונן צור:  רק זה הוא פער של 10%

רונן צור:  נכון, מע"מ הוא הכנסה חשובה למדינה, אבל בסוף זה money out of pocket ישיר

רונן צור:          אם ננטרל את המע"מ, נוריד את התשומות, נעלה את הפריון, אני מבטיח לך שלא רק אנחנו כיצרנים לא נעלה מחירים, ואולי אפילו נוריד, אלא נחזק את התעשייה בישראל כך שישראל תהיה תלויה רק בעצמה

אדם בלומנברג: לצערי, לרוב, הורדות מע"מ מתגלגלות ליצרנים

רונן צור: סליחה, אבל עלויות שכר בהחלט מתגלגלות ליצרנים

משה גפני: רון, אני לא מסכים

משה גפני:  אני מאוד מכבד את ההסתדרות, והכול בסדר, במיוחד שהבאת את ז'בוטינסקי

משה גפני:  אבל קיבלת הרבה זמן לדבר, ואני רוצה להתקדם

משה גפני:  חה"כ יבגני סובה, בבקשה

יבגני סובה: תודה רבה, אדוני היושב-ראש

יבגני סובה:  אני מתנצל, נאלצתי לצאת לדיון בוועדה המסדרת

יבגני סובה:  היה שם דיון סוער

יבגני סובה:  דרך אגב, אין הצבעות לגבי חלוקת התפקידים בוועדות

יבגני סובה:  אני רוצה להגיד דבר אחד לגבי החשמל

יבגני סובה:      במהלך הכנסת הקודמת והקודמת לה, כשהיינו בקורונה, ניהלנו בוועדת הכלכלה מספר דיונים סביב הרפורמה בנושא החשמל

יבגני סובה:  חברת החשמל יודעת שעד סוף 2025 אנחנו נעבור לגז טבעי, ואנחנו יודעים שהמלחמה, כך לפחות לפי ההערכות, לא הולכת להסתיים, אז אני מבקש ממך ואולי גם  מיו"ר ועדת הכלכלה – ואנחנו לא יודעים מי הוא יהיה – פשוט לקיים מספר דיונים בנושא החשמל

יבגני סובה:  פחם זה לא גז נוזלי

יבגני סובה:  אפשר לאגור גם בתקופה הקרובה

יבגני סובה:  אם אנחנו יודעים שבשנה הקרובה נצטרך את הפחם, אז אולי לנצל את העליות והירידות בפחם כפי שאנחנו חווים גם בשוק העולמי

יבגני סובה:      אני רוצה להדגיש את הורדת את נושא הורדת מס בלו על הפחם שנעשה על ידי שר האוצר הקודם, אביגדור ליברמן

יבגני סובה:  זה כן מיתן את המחיר

יבגני סובה:  לא חייבים להגיד את זה רק בטקס החלפת השרים, כמו ששמענו מהשר סמוטריץ', שאמר ששר האוצר היה טוב

משה גפני: אני חולק עליו

יבגני סובה: זכותך לחלוק, אבל עובדה שיש דברים אובייקטיביים שמשפיעים על המחירים

משה גפני: אני מקבל את ההצעות האלה

יבגני סובה: מדינת ישראל היא מדינה קטנה, אבל יש לה מקום לפחם בתקופה הקרובה, כשלפי כל ההערכות המלחמה לא הולכת להיגמר בחודשים הקרובים

רונן צור: מדד הפחם ירד ב-50% בחצי השנה האחרונה, אמרתי כשהיית בחוץ

יבגני סובה: אז זאת סיבה לרכוש פחם

קריאה: לא קיבלנו התייחסות לזה?     

רונן צור: לא

רונן צור:  לא קיבלנו

יבגני סובה: דבר שני, אדוני, אתה אמרת, לא ייתכן שרשתות השיווק יקנו ב-3 שקלים וימכרו ב-20 שקל

יבגני סובה:  אדוני, אני מכיר את הגישה שלך ואת הדאגה שלך לחלשים, חמלה וכל הדברים האלה – אבל זה שוק חופשי

יבגני סובה:  כל עוד אנשים יקנו ב-20 שקל, אנשים ימכרו ב-20 שקל

יבגני סובה:  ולכן, בשנה וחצי האחרונות ניסינו גם ברפורמה בייבוא – ואני שמח ששר הכלכלה החדש יושב פה

יבגני סובה:  אני מברך אותך, ניר, ידידי

ניר ברקת: תודה רבה

משה גפני: אני בירכתי אותו קודם בשמך

יבגני סובה: אה, בסדר גמור

יבגני סובה:  אם בירכת בשמי, אני רגוע

יבגני סובה:       אני בטוח שהוא ימשיך ברפורמה בייבוא

יבגני סובה:  אני חושב שהיא אחת הרפורמות החשובות

יבגני סובה:  זה שוק חופשי

יבגני סובה:  אם אתה רוצה שאנשים לא יקנו ב-20 שקל, תפתח עוד כמה והמחיר ירד גם ל-8 שקלים

יבגני סובה:  אתה לא יכול לתת כסף לאנשים ולהגיד, תקנו ב-20 שקל, נעזור לכם

יבגני סובה:  לא

יבגני סובה:  אתה צריך לעשות ייבוא מקביל, בדיוק כפי שתכננו והתחלנו לקיים ברפורמה בייבוא

יבגני סובה:  ככה פועלים בשוק החופשי, ואנחנו שוק חופשי

משה גפני: אני מסכים איתך שאנחנו שוק חופשי, ואני מסכים איתך שלא צריך להתערב יותר מדי

משה גפני:  אבל אני לא מסכים איתך שמה שאנחנו עושים הוא שחור-לבן

משה גפני:  הרמב"ם אומר שצריך ללכת על האמצע

יבגני סובה: איזונים

משה גפני: דע לך שיש חקלאים בארץ, והחקלאות תיפגע אם הרפורמה הזאת תהיה כמו ששר האוצר הקודם עשה אותה

יבגני סובה: אתה מדבר על הרפורמה בייבוא?     

משה גפני: בחקלאות

יבגני סובה: לא נגעתי בחקלאות

יבגני סובה:  אני דיברתי על הרפורמה ברשתות השיווק

יבגני סובה:  וכשאתה רוצה להביא רשתות גדולות ולהגדיל את ההיצע – ככה זה עובד

משה גפני: אבל יבגני, אני רוצה לדעת ומותר לי בוועדת הכספים במדינת ישראל לדעת למה רשתות השיווק, חלקן או לפעמים כולן, גובות - - -     

יבגני סובה: לא מותר, חובה עליך לדעת וגם להזמין את נציגי רשות התחרות

יבגני סובה:  וגם לראות אם אין קרטל בין הרשתות

יבגני סובה:  בוודאי, זה תפקידה של הוועדה וגם של ועדת הכלכלה

משה גפני: לכן אמרתי, הם הוזמנו ולא באו

משה גפני:  אני רציתי לברר את זה

משה גפני:  אני אקיים דיון על העניין הזה, ואני רוצה לדעת למה זה קורה, כמו שאני רוצה לדעת על דברים נוספים

אימאן ח'טיב יאסין: כבוד היושב-ראש, אני חייבת להגיד רק משפט אחד על מה שאמרת

אימאן ח'טיב יאסין:  אמרת שאנחנו חייבים להתערב במידה מסוימת, ולא יותר מדי

אימאן ח'טיב יאסין:  אני חושבת שחובה על ועדת הכספים ועל רשויות הממשלה להתערב בכל דבר שיבטיח לאנשים שיאכלו ויחיו בכבוד, ולא יהיו רעבים

משה גפני: זה מה שאני עושה

משה גפני:  בסדר גמור

אימאן ח'טיב יאסין: זה המצב שאנחנו נמצאים בו כיום

אימאן ח'טיב יאסין:  אנשים רעבים ללחם

אימאן ח'טיב יאסין:  אנשים יושבים בקור

משה גפני: תודה

אורן בוטא: אני אורן בוטא, יו"ר תנועת העצמאים

אורן בוטא:  קודם כל, אני מברך על הדיון הזה

אורן בוטא:  אני מברך את ניר, מברך אותך, מר גפני

אורן בוטא:      עם ישראל נושא עיניו אלינו לפני החורף הקשה ביותר שיכול להיות לנו אחרי עליות חשמל, עליות דלק, עליות ארנונה, עליית ריבית שהתבשרנו עליה

אורן בוטא:  ונבחרי הציבור צריכים לתת גם את הדעת וגם לתת לנו פתרונות

אורן בוטא:  אנחנו נדחוף

אורן בוטא:  ואני בטוח שבממשלה החדשה, אחרי שנה וחצי קשות מאוד, ומבחינה כלכלית, העצמאים לפחות, ואני מייצג אותם, הרגישו מופקרים, שכלל הציבור בכלל והעצמאים שמשלמים 60% מהמיסים במדינה הזאת, נקבל פתרונות

אורן בוטא:  ושלאף אחד לא יסגרו את החשמל, שלאף אחד לא יסגרו את המים

אורן בוטא:  וזה מה שהציבור בישראל רוצה לדעת

אורן בוטא:      ואני מקווה, מר גפני, שיהיו דיוני המשך בנושא יוקר המחיה, כי זה לא ייסגר היום, זה לא ייסגר בשבוע הבא ולא בחודש הבא

אורן בוטא:  יש שנים קשות לפנינו, ואנחנו צריכים לראות את האור בקצה המנהרה

אורן בוטא:  אני מברך פה את כולם, ותבואו גם לדיונים הבאים

משה גפני: תודה רבה

משה גפני:  אלחנן פלהיימר, מהתאחדות הסטודנטים, בבקשה

אלחנן פלהיימר: שלום

אלחנן פלהיימר:  קודם כל, בהצלחה גדולה בתפקידך, הרב גפני

אלחנן פלהיימר:  ותודה רבה גם לשר הכלכלה ניר ברקת שנמצא כאן

אלחנן פלהיימר:  אני אלחנן פלהיימר, אני יושב-ראש התאחדות הסטודנטים הארצית

אלחנן פלהיימר:  אני מייצג למעלה מ-350,000 סטודנטים מתל חי ועד אילת

אלחנן פלהיימר:  כמובן שיוקר המחיה פוגש גם אותנו, את ציבור הסטודנטים במדינת ישראל, בחשמל, בדיור, בשכר לימוד, בסופרים, בתחבורה ציבורית, בדלק

אלחנן פלהיימר:  לשכור דירת חדר בתל אביב עולה 3,000 שקל – או ברמת גן, לא משנה, גם בפריפריה המחירים עולים

אלחנן פלהיימר:      אני רוצה לתת לכם קצת נתונים מסקר הסטודנט שהוצאנו

אלחנן פלהיימר:  ענו עליו למעלה מ-15,000 סטודנטים

אלחנן פלהיימר:  20% מהסטודנטים במדינת ישראל כיום לוקחים הלוואה

אלחנן פלהיימר:  כ-50% נעזרים בהורים שלהם, בממוצע ב-2,000 שקלים בחודש

אלחנן פלהיימר:  זה יוצר פה פערי מעמדות מטורפים

אלחנן פלהיימר:  סטודנטים שלא יכולים להיעזר בהורים שלהם, או שהם לא נכנסים לאקדמיה מלכתחילה או שהם נושרים מהלימודים שלהם

אלחנן פלהיימר:  אנחנו מדברים על אוברדרפט של 1,000 שקלים בחודש

אלחנן פלהיימר:  סטודנט מכניס 5,000 שקלים בממוצע, ומוציא לפחות 6,000 שקלים בחודש

אלחנן פלהיימר:  מה שמוביל אותנו, את כולנו, לקחת הלוואות ברמה שוטפת

אלחנן פלהיימר:  הריביות, כמו שאתם יודעים, עולות, ואז אנחנו משלמים ומחזירים יותר ויותר

אלחנן פלהיימר:      הנתון שהכי מדאיג אותי – וכמו שאמרתי, יש היום קרוב ל-400,000 סטודנטים בישראל – שליש מאלו שענו על הסקר אמר שאם הייתה לו הזדמנות הוא היה עוזב את מדינת ישראל

אלחנן פלהיימר:  דור העתיד של מדינת ישראל, וכל הזמן אומרים שדואגים לנו ומנסים לעזור לנו – שליש מהסטודנטים ענו שאם הם היו יכולים לעזוב, הם היו עוזבים

אלחנן פלהיימר:  אנחנו מדברים פה על למעלה מ-150,000 סטודנטים שאם הייתה להם אפשרות, הם היו עוזבים את המדינה שלנו מחר בבוקר

אלחנן פלהיימר:  וזה הכי זעזע אותי

אלחנן פלהיימר:      מבחינת פתרונות – יש כמה דברים שאנחנו מציעים, ואני מברך את הממשלה החדשה, אני מאמין ומקווה שנעבוד בשיתוף פעולה פורה

אלחנן פלהיימר:  כמו שאתם יודעים, בארצות-הברית מחקו הלוואות לסטודנטים במאות מיליוני שקלים

אלחנן פלהיימר:  הלוואי שזה יקרה גם כאן

אלחנן פלהיימר:  כבר פעלתם ועשיתם, הגשתם הצעת חוק של 50% הנחה בתחבורה ציבורית לסטודנטים, דבר מבורך

אלחנן פלהיימר:  ארנונה – אנחנו חושבים שיש מקום לעשות הנחה רוחבית בארנונה בכל הרשויות המקומיות לסטודנטים במדינת ישראל

אלחנן פלהיימר:  אנחנו שוכרים דירות

אלחנן פלהיימר:  70% מאיתנו שוכרים דירות היום ברחבי המדינה, ואנחנו משלמים הון תועפות

אלחנן פלהיימר:      מעונות סטודנטים – יש היום בסך הכול 6% של מעונות סטודנטים במדינת ישראל

אלחנן פלהיימר:  יש היום בסך הכול 25,000 מיטות של מעונות סטודנטים

אלחנן פלהיימר:  הממוצע ב-OECD הוא 17%

אלחנן פלהיימר:  אנחנו מדברים על פער של עשרות אלפי מיטות

אלחנן פלהיימר:  וגם הרבה מאוד מהמעונות הקיימים נמצאים במצב זוועתי

סימון דוידסון: האם מחירי המעונות מבוקרים?     

משה גפני: רבותיי, אנחנו צריכים להתקדם

אלחנן פלהיימר: שתי נקודות אחרונות

אלחנן פלהיימר:  לשאלתך - - -     

משה גפני: לא

משה גפני:  לא לענות על שאלות

סימון דוידסון: כי המחירים במעונות גבוהים מאוד

סימון דוידסון:  אין בקרה על הנושא הזה

אימאן ח'טיב יאסין: לא רק שהם גבוהים

אימאן ח'טיב יאסין:  הם גם על הפנים

אימאן ח'טיב יאסין:  אני יכולה להעיד ממקום קרוב

משה גפני: אבל אי אפשר

משה גפני:  אנחנו צריכים להתקדם

אימאן ח'טיב יאסין: אנחנו מפקירים את הילדים שלנו בתוך המעונות בתנאי מחיה גרועים מאוד

משה גפני: אבל אימאן, אני לא מסכים

אימאן ח'טיב יאסין: אתה לא מסכים לזה, אבל התמונה צריכה להתברר ולהיות בהירה לכולנו

משה גפני: בסדר, אבל אי אפשר באמצע הדברים שלו

משה גפני:  בבקשה, תשלים את הדברים

אלחנן פלהיימר: שתי נקודות אחרונות

אלחנן פלהיימר:  שכר הלימוד הוא צמוד מדד

אלחנן פלהיימר:  השנה שכר הלימוד במוסד ציבורי עלה בכ-600 שקלים, במוסדות פרטיים באלפי שקלים

אלחנן פלהיימר:  גם שכר הלימוד פוגש אותנו בכיס

אלחנן פלהיימר:  וכמובן, כמו שאמרתי, כל נושא ההלוואות, סטנדרטיזציה, ושיהיו דברים בהיבטים של סטודנטים וצעירים ברמה ספציפית

אלחנן פלהיימר:      אנחנו נגיש לכם מספר דברים פרקטיים שיש לנו, נשמח לעבוד בשיתוף פעולה עם הוועדה ואני מאחל בהצלחה רבה

משה גפני: תודה רבה

משה גפני:  ישראלה מני מאיגוד לשכות המסחר, בבקשה

ישראלה מני: שלום לכם

ישראלה מני:  קודם כל, אני אתייחס התייחסות קלה לרשתות למרות שלא קיבלתי רשות לדבר על זה

משה גפני: ממי לא קיבלת רשות?     

ישראלה מני: לא הגעתי מוכנה לדבר על הרשתות

ישראלה מני:  באתי לדבר בעיקר על  חברת החשמל, אבל אני רוצה להתייחס לרשתות

ישראלה מני:      א', יש רשתות מהגדולות ביותר שאמרו ליצרנים שהן לא מוכנות למכור את הסחורה שלהן כשהן ביקשו להעלות מחירים

ישראלה מני:  לכן אני חושבת שהנושא הוא לא חד-חד-ערכי

ישראלה מני:      ב', צריך לזכור שצריכת החשמל של הרשתות היא 24/7

ישראלה מני:  אין אצלם התייעלות בחשמל כי המקררים והמזגנים חייבים לעבוד כל הזמן

ישראלה מני:  זאת אומרת, צריך לבדוק את הנושא הזה לעומק

ישראלה מני:  אם אתה שואל לדעתי, אני מציעה לעשות אצלך ישיבה של הרשתות שאתה מבקש שיגיעו

משה גפני: אני מתכוון לעשות את זה

ישראלה מני: לא, לא בפורומים כאלה אלא בפורומים אולי יותר מצומצמים כדי להבין את הנושא יותר לעומק

קריאה: למה לא?     

משה גפני: יש שם דברים ביטחוניים?     

ישראלה מני: לא

ישראלה מני:  רון תומר אמר שיש לו בעיה עם - - -     

ינון אזולאי: הציבור קונה - - -     

ישראלה מני: שנייה

ישראלה מני:  אני איתך, אבל תנו לי שנייה לסיים

ינון אזולאי: אנחנו בסך הכול נציגי ציבור

ינון אזולאי:  אנחנו כלום

ינון אזולאי:  אז אנחנו רוצים שהם יגידו פה את הדברים שלהם

ישראלה מני: באו התעשיינים שהם חברים טובים שלנו, ואמרו שלדעתם הבעיה היא אצל הרשתות

ישראלה מני:  אני יכולה להגיד שלדעתנו יכול להיות שהבעיה בתעשיינים

ישראלה מני:  ולכן, אני לא חושבת שזה נכון להיכנס לדיון הזה

ישראלה מני:  זה דיון מורכב מאוד

ישראלה מני:  אנחנו לא נכנסים להסכמים שיש בין הרשתות לבין היצרנים או בין היצרנים לבין הרשתות

ישראלה מני:  זה  נושא שאסור לאף אחד מאיתנו להיכנס אליו

רונן צור: נכון

רונן צור:  אבל רק מותר להגיד שלא אנחנו קובעים את המחירים

רונן צור:  הרשתות קובעות את המחירים לצרכן

ישראלה מני: גם אתם קובעים

ישראלה מני:  עובדה שהרשתות אצלנו לא מוכנות למכור חלק מהמוצרים של חלק מהיצרנים אצלכם בגלל המחירים שרצו לגבות

רונן צור: כי הן לא מוכנות לוותר על הרווח

ינון אזולאי: האמת היא שזה שווה דיון, לראות את פערי התיווך  - - -     

ישראלה מני: אבל עשו על זה הרבה עבודה

ינון אזולאי: כן, ראינו

ינון אזולאי:  זה קורה גם בירקות וגם בשאר המוצרים, גם בייבוא זה קורה

ינון אזולאי:  בסופו של דבר, כשאנחנו הולכים לרשתות אנחנו רואים שעם כל היכולת שלהן להוזיל מחירים, הן לא עושות את זה במבצע אחד

ינון אזולאי:  ואני הכי הרבה אוהב את המבצע לשנה, מבצע שאף פעם לא מפסיק, תמיד זה מבצע

ישראלה מני: אז תרשה לי לא להסכים איתך - - -     

ינון אזולאי: את לא חייבת להסכים איתי

ישראלה מני: ואני אומרת עוד פעם, לא הגעתי עם כל הניירות כי לא זה הדיון

ישראלה מני:  אני לא רוצה סתם לזרוק - - -     

ינון אזולאי: אגב, הדיון הוא על יוקר המחיה, אם אני לא טועה, וזה כולל - - -     

ישראלה מני: כן, אבל העיקר הוא נושא החשמל

ישראלה מני:  ואני רוצה להתייחס לנושא החשמל

ישראלה מני:  הוצאתם מפה מישהי שישבה מאחורה, והבחורה הזאת אמרה אמת

ישראלה מני:  מי שקורא את מסמך השימוע של רשות החשמל, רואה שבסעיף ה' כתובה אמירה מפורשת מאוד שאומרת שעיקר העלייה בתעריף החשמל נובעת מעיכוב של חח"י בהסבת תחנות

ישראלה מני:  וכתוב במפורש במסמך שלכם שיש שתי סיבות עיקריות: האחת, התנהלות המשרד להגנת הסביבה, והשנייה, העיכוב של חח"י

ישראלה מני:      למה אתם לא מייצרים סנקציה על חח"י בגין העיכוב הזה? העיכוב הזה הוא מ-2018

ישראלה מני:  אם עובדי חברת החשמל היו מקבלים סוג של סנקציה עליהם בגין אי הסבה, לא היינו מגיעים ככה ל-2022, או כמו שאתם כותבים שם, שלפי דעתכם יהיה עיכוב של עוד שלוש שנים

ישראלה מני:  למה את לא אומרת פה שבמסמך שלך את כותבת שיהיה עיכוב של עוד שלוש שנים בהסבת התחנות? והמשמעות של עיכוב של שלוש שנים בהסבת התחנות אומר שכולנו הולכים לשלם הרבה מאוד כסף עוד שלוש שנים

ישראלה מני:  למה את לא מציינת את זה פה?     למה את לא מציינת ש'נגה' משמרת ניהול סיכונים גבוה מאוד בניהול משק הפחם? למה אנחנו לא אומרים את כל הדברים האלה? הכול כתוב אצלכם במסמך השימוע

ישראלה מני:      אדוני היושב-ראש, נושא החשמל בדרך כלל לא נידון בוועדה הזאת

ישראלה מני:  הוא נידון בדרך כלל בוועדת הכלכלה

קריאה: אדוני, רק להבהיר שהעובדים של חברת החשמל לא אחראים על ההסבות, אלא מי שנותן להם את ההוראות

ינון אזולאי: סליחה

ינון אזולאי:  לדבר רק ברשות

ינון אזולאי:  לגבי מה נידון פה ומה לא, אני מקבל את מה שאמרת

ינון אזולאי:  אנחנו נלך יחד לוועדת הכנסת ושם היא תחליט

ינון אזולאי:  החלטנו שאנחנו מדברים על זה היום פה

ישראלה מני: אדוני היושב-ראש, תבין אותי, אני בעד שמדברים על זה

ישראלה מני:  אני רק אומרת - - -     

ינון אזולאי: היום אנחנו בתת הבנה, חברי הכנסת פה

ישראלה מני: מה?     

ינון אזולאי: היום אנחנו בתת הבנה

ינון אזולאי:  כל אחד אומר שאנחנו לא מבינים מספיק

ישראלה מני: אני לא אמרתי תת הבנה

ישראלה מני:  אני לא אמרתי שאתה לא מבין

ישראלה מני:  אני אמרתי שאני בעד

ישראלה מני:  אני לא נגדך

ישראלה מני:  אני רק אומרת שאם אנחנו רוצים להתעסק במשק החשמל, אנחנו צריכים לבדוק באמת מי השחקנים הפעילים העיקריים ואיך אנחנו מתחילים להסדיר את השוק הזה

ישראלה מני:  אתה צריך להבין שרשות החשמל הפעם לא פתחה את זה לשימוע ציבורי

ישראלה מני:  זאת אומרת, היא קיבלה ניירות, אבל אף אחד מאיתנו לא הוזמן להשמיע את דברו

ישראלה מני:      עוד הערה אחת לעניין החקלאות ולעניין התנהלות משרד הבריאות

ינון אזולאי: רק בקצרה

ינון אזולאי:  תודה

ישראלה מני: משרד הבריאות מעכב שתי רפורמות ענקיות שיש היום במשק

ישראלה מני:  אנחנו יושבים בתוך הרפורמות האלה – הרפורמה של התמרוקים והרפורמה של המזון

ישראלה מני:  כרגיל, משרד הבריאות מתנהל בחוסר ניהול סיכונים

ישראלה מני:  זה ידוע לכולם

ישראלה מני:  זה לא משהו חדש

ישראלה מני:  זה דבר ראשון

ישראלה מני:      דבר שני, בנושא החקלאות

ישראלה מני:  אני ראיתי מה כתוב בהסכמים הקואליציוניים

ישראלה מני:  אנחנו חייבים לפתוח את הנושא הזה

ישראלה מני:  יש אופציה לתת סובסידיה לחקלאים ולפתוח את השוק הזה לתחרות

ישראלה מני:  זה הדבר היחיד שיוריד מחירים במשק

ינון אזולאי: תודה

ינון אזולאי:  עורכת דין רחל גור מלובי 99, בבקשה

רחל גור: תודה רבה

רחל גור:  אני אשמח לדייק את הדברים של יו"ר התאחדות התעשיינים

רחל גור:      להבנתנו, הסיבה שהמחירים עולים היא לא בגלל שהעלויות עולות, אלא בגלל שמדובר פה בשוק ריכוזי ולא תחרותי, ולכן הם מעלים את המחירים, כי הם יכולים

רחל גור:  אנחנו במהלך שנת 2022 שכבנו על הגדר יחד עם 'הצינור', והובלנו מחאת צרכנים שהצליחה לבלום במידה רבה את עליית המחירים

רחל גור:  אבל אנחנו הגענו לגבול היכולת שלנו

רונן צור: כי זה הגבול שאפשר לסבול כשהמחירים עולים

רחל גור: מה הרווחים של תנובה? בוא נדבר על זה

רחל גור:  מהתביעות של מחיר מופרז – זה עומד סביב 50%

רונן צור: למה אין תחרות בשוק? אין מכסים על ייבוא מזון חוץ מאשר במשק החלב, מהסיבות האלה

רונן צור:  יש עשרות יצרנים - - -     

רחל גור: אני בעד לפתוח את השוק לייבוא, אבל אני ישבתי בוועדת הכלכלה ואני נלחמתי 80 שעות כדי לפתוח את השוק הזה לייבוא

רונן צור: התאחדות התעשיינים הייתה בעד הרפורמה

רחל גור: אבל גם פתיחת השוק וגם צרכנות נבונה לא יובילו אותנו לתוצאות שאנחנו חייבים

רחל גור:  אנחנו צריכים להעלות את כל הפתרונות על השולחן

רחל גור:  בסופו של דבר, יש לנו פה ארבע-חמש חברות שהן מונופולים בתחום המזון, הן מגה מונופולים

רחל גור:  למה שאותה חברה תשלוט גם בבשר, גם בחלב, גם בירקות הקפואים, גם ברטבים, וגם וגם וגם? כי בסופו של דבר, כשאין תחרות אין צורך להוזיל מחירים לצרכנים

רחל גור:  אנחנו לא רואים תנודה במחירי המזון

משה גפני: אני מתקדם לסיום

משה גפני:  תשלימי, בבקשה

רחל גור: אנחנו מבקשים מיו"ר הוועדה להיכנס לעובי הקורה

רחל גור:  אנחנו הובלנו פה מחאת צרכנים, ואנחנו הגענו לגבול היכולת של צרכנות נבונה

משה גפני: מאה אחוז

משה גפני:  אני איתכם

משה גפני:  את צודקת

רחל גור: צריכים להיכנס לזה ולשאול את השאלות הקשות

משה גפני: תודה רבה

משה גפני:  רמי בז'ה, בבקשה

רמי בז'ה: אני רמי בז'ה, יושב-ראש פורום העצמאים מבית ההסתדרות

משה גפני: אם אפשר בקצרה

רמי בז'ה: זה יהיה קצר מאוד

רמי בז'ה:  אני אשתדל להמשיך את השוונג של רועי כהן, חברי, ושל רון תומר, על הדברים החכמים שהוא אמר

רמי בז'ה:  אני רק רוצה להגיד לשר האוצר, לחברי הממשלה ולחברי הכנסת - - -     

משה גפני: שר הכלכלה

רמי בז'ה: שר הכלכלה, אני יודע

משה גפני: שר הכלכלה מהווה גורם מרכזי מאוד בעניין של הדיון הזה

רמי בז'ה: שר הכלכלה, אני מברך אותך מאוד

רמי בז'ה:  חבל לי מאוד שהוא לא שר האוצר, אבל אני לא רוצה לפתוח את זה פה, כי אם הוא מתחיל את הטלפונים ביום שישי עם מי שצריך, אז חבל באמת שהוא לא מחזיק במפתחות האוצר

רמי בז'ה:  אני חושב שהוא קשוב יותר

רמי בז'ה:      בהמשך לדברים שרועי אמר, ואני מתפלא שרועי טפל את הבעיות של העצמאים על הממשלה הקודמת – זה עוול שנעשה 75 שנה במדינה

רמי בז'ה:  אבל אנחנו נפגעים פעמיים

רמי בז'ה:  אני לא כלכלן גדול, ויש פה מכובדים ממני ומשכילים ממני, אבל אני עצמאי

רמי בז'ה:  בסוף, אנחנו העצמאים הקטנים, בעלי העסקים הקטנים והפרילנסרים נפגעים פעמיים

רמי בז'ה:  פעם אחת אנחנו נפגעים כנושאי נטל במשק הבית שלנו

רמי בז'ה:  לכולנו יש משכנתה, לכולנו יש חובות שאנחנו צריכים למלא את המקרר, ואנחנו סובלים מאוד בזה

רמי בז'ה:  אבל אנחנו גם סובלים מאוד מעליית ריביות, שבשבילכם זה אולי כותרת בעיתונות הכלכלית, אבל בשבילנו זה משקולת על הצוואר

רמי בז'ה:  עליית הריבית, ההלוואות והחשיפה לאשראי עבורנו זה היום-יום

רמי בז'ה:      גם ככה אנחנו נאבקים כי מדינת ישראל היא מהיקרות ביותר במיסים הישירים והעקיפים, וגם ככה קשה לנו, רועי, 74 שנה, לא בשנה וחצי האחרונות

רועי כהן: נכון

רמי בז'ה: ולכן, הנטל הזה הוא באמת בלתי נסבל

רמי בז'ה:  ואנחנו אומרים לשר האוצר, עם הדעות הליברטריאניות שלו והדוקטרינה של פורום קהלת שלו, אנחנו נתייצב, ואני מכריז פה שאנחנו בפורום העצמאים מקימים את חטיבת הפרילנסרים בבית ההסתדרות

רמי בז'ה:  ולמה הלכנו להסתדרות? מכיוון שבינתיים היא היחידה שמוכיחה שהיא דואגת לפרנסה בכבוד לכלל הציבור במדינת ישראל, והוא ימצא אותנו עומדים מנגד מאוחדים – כי הכי קל לפגוע בנו, רועי, - -     

משה גפני: מה אתה רוצה מרועי? הוא לא שר האוצר

רמי בז'ה: - - והכי קל לפגוע בנו, אורן, כשאנחנו יחידנים, כשאנחנו מפוזרים, כשאנחנו עצמאים בשטח, והגיע הזמן שנתאחד בעניין הזה

רמי בז'ה:  ולכן חטיבת הפרילנסרים בבית ההסתדרות תהיה חלק מפורום העצמאים ונעמוד מאוחדים מול שר האוצר החדש

רמי בז'ה:  ואני באמת מאחל לממשלה הזו בהצלחה, כי זה אינטרס של כולנו

ינון אזולאי: יכול להיות שתהיו מרוצים ממנו, ואז לא תצטרכו את – למה אתה כזה פסימי? יהיה טוב

רמי בז'ה: נולדתי אופטימי דווקא

רמי בז'ה:  החיים עשו אותי פסימי

רמי בז'ה:  אתה יודע שפסימי זה אופטימי עם ניסיון

משה גפני: רבקה לויפר, לרשות החשמל עלו פה טענות, גם על תחנת אשכול, גם לגבי זה שמחיר הפחם ירד, גם שנראה שההחלטה שלכם הייתה כלאחר יד

משה גפני:  אני חוזר על מה שאמרתי בתחילת הישיבה – האחריות עליכם היא אחריות משמעותית מאוד

משה גפני:  עליית המחירים קודם כל מסתכלת על מה רשות החשמל החליטה, ולנו נראה מכל הדיון הזה שרשות החשמל עשתה את זה במין קלות כזאת, קלות דעת, וכשהייתה אפשרות לדחות את עליית המחירים

משה גפני:  ודחייה של עליית המחירים הייתה דוחה גם את כל השרשרת שבאה אחרי זה, גם הארנונה וגם המים, ואפילו בנושא הדיור זה היה מועיל במידה מסוימת, ודאי במוצרי מזון

משה גפני:  אז, בבקשה

רונן צור: אדוני, אם אפשר לחזק במילה אחת

רונן צור:  שכחתי קודם להגיד משהו שהייתי רוצה שהיא תתייחס אליו

רונן צור:  בניגוד לשימועים הקודמים, בשימוע הזה רשות החשמל סירבה לקבל אותנו פרונטלית ולהציג את העמדה שלנו

רונן צור:  בשני השימועים הקודמים הופענו פרונטלית

רונן צור:  פנינו וביקשנו גם הפעם, ואמרו לנו לא

רונן צור:  תעבירו משהו כתוב, וזהו

משה גפני: גב' לויפר, בבקשה

רבקה לויפר: ישבתי שקטה

רבקה לויפר:  אני אתייחס

רבקה לויפר:      קודם כל, קלות דעת זה הדבר האחרון שאפשר לומר על התהליך שנעשה פה בשנה האחרונה, ובפרט בחודש האחרון

רבקה לויפר:  ממי ביקשת להופיע?     

רונן צור: יש לי את זה בכתובים

רונן צור:  אני יכול להציג את זה ליושב-ראש הוועדה

רבקה לויפר: אני קראתי את זה בעיתון, אבל אנחנו לא קיבלנו פנייה להופיע

רונן צור: אני אמסור ליושב-ראש הוועדה, והוא יעביר

ינון אזולאי: תומר, איך שלחת את זה?     

רונן צור: באימייל

ינון אזולאי: הייתה הפסקת חשמל

ינון אזולאי:  אתה לא יודע מתי לשלוח?     

רבקה לויפר: צריך להיות גבול להאשמות

רבקה לויפר:  השימוע הציבורי פורסם כמקובל

רבקה לויפר:  התאחדות התעשיינים בשום עדכון שנתי לא מגיעה, לבד מעדכון שנתי אחד שבו לפנים משורת הדין ביקשנו לשמוע אותם

רונן צור: וגם בחצי-שנתי

רבקה לויפר: ומה שקרה זה שבסוף אנחנו מותקפים, כי אפשרנו פעם אחת באופן חריג

רונן צור: פעמיים

רבקה לויפר: אנחנו תמיד מפרסמים לשימוע ציבורי במשך שלושה שבועות

רבקה לויפר:  אנחנו קוראים את התגובות שהגיעו אלינו בכתב

רבקה לויפר:  מספר גופים ביקשו להופיע

רבקה לויפר:  התאחדות התעשיינים, אני קראתי את התגובה שלכם וגם ביקשתי לוודא שוב במערכת אצלנו – לא קיבלנו פנייה - -     

רונן צור: אני אעביר לך

רבקה לויפר: ואם הייתי מקבלת פנייה – בדרך כלל אנחנו לא אומרים לא לשמוע את הציבור

רבקה לויפר:  כן יש נהלים סדורים, מה זה שימוע, מה מפרסמים ומה לא

רבקה לויפר:  עכשיו לגבי שאר הטענות

רבקה לויפר:      נתחיל מהיחידות באשכול – אכן, ללא מגבלת שעות של המשרד להגנת הסביבה, ניתן היה להפעיל אותן יותר וכנראה לחסוך יותר פחם, אנחנו מעריכים כ-200 מיליון בשנה

רבקה לויפר:  קצת יותר או קצת פחות, תלוי בשנה ובעוד כל מיני פרמטרים

רבקה לויפר:  אמת

רבקה לויפר:  זה נכון

רבקה לויפר:  אבל אנחנו עובדים לפי החוק ומפעילים לפי חוק היתרי פליטה

רבקה לויפר:  זו הטענה הראשונה, והיא נכונה

רבקה לויפר:      לגבי הטענה השנייה שנאמרה לגבי המחירים, אני אעשה סדר

רבקה לויפר:  קראו פה משפט שהוצא מהקשרו ואולי גם לא נוסח מדויק מאוד

רבקה לויפר:  רמת המחירים שעדכנו ביולי לא הגיעה לרמת המחירים שבאמת הייתה ביולי, והיא גם לא הגיעה לרמת המחירים של היום

רבקה לויפר:  מחירי הפחם שעדכנו אז היו כ-790 שקל לטון, והיום אנחנו מדברים על 1,088 שקל

רבקה לויפר:  מה ההבדל בין אז להיום? המחירים נשארו, אבל שוב, אני מזכירה שאז לא עדכנו את כל הרמה שהיינו צריכים לעדכן

רבקה לויפר:  והדבר השני, כפי שהוזכר כאן, בשנת 2022 צו הבלו נחתם כך שהוא מוריד את הבלו לשקל אחד, במקום 100 שקל לטון, וזה יוריד את המחירים

יבגני סובה: עד סוף השנה, נכון?     

רבקה לויפר: זה יוריד עד סוף השנה, עד פברואר, קח גרייס של עוד חודש

רבקה לויפר:  אנחנו תמיד צריכים להפנים את המצב החוקי הקיים, וזה מה שעשינו

רבקה לויפר:  ולכן רמת המחירים כיום כוללת את הבלו, ולכן יש פער

רבקה לויפר:      לגבי הטענה על העיכובים, נאמרו דברים נכונים אבל לא מדויקים, מאוד לא מדויקים

רבקה לויפר:  העיכוב של חברת החשמל הוא לא של שלוש שנים

משה גפני: מה ההבדל בין נכונים ללא נכונים, ללא מדויקים?     

רבקה לויפר: אמרתי, נכונים אבל מאוד לא מדויקים

משה גפני: מה ההבדל?     

רבקה לויפר: כי יש עיכוב

רבקה לויפר:  מה שנכון זה שאכן יש עיכוב לחברת החשמל

רבקה לויפר:  ישב כאן מנכ"ל חברת החשמל שהזכיר את העיכוב הזה

רבקה לויפר:  העיכוב הוא לא של שלוש שנים

רבקה לויפר:  כרגע הוא עיכוב של שנה

רבקה לויפר:  ודאי שתהיינה סנקציות - - -     

אליהו דלל: כי כל הזמן אתם דוחים את זה

אליהו דלל:  אז זה עיכוב של שנה

אליהו דלל:  כל הזמן אתם דוחים את זה

אליהו דלל:  הבטחות של חברת החשמל היו לכל הוועדות ולכל המקומות עוד לפי כשלוש שנים, שאתם סוגרים את כל הטורבינות בחדרה

ינון אזולאי: אגב, זו בשורה שזה עיכוב של שנה

ינון אזולאי:  כלומר, בעוד שנה ירידה דרסטית של מחירי החשמל

ינון אזולאי:  אז בואו נוריד אותם עכשיו ונחלק את ההוזלה, כמו שהצעתי

רבקה לויפר: אנחנו כרגולטור, ומי שיודע יוכל להעיד, העיכוב הזה תפס אותנו במקום מאוד לא נוח

רבקה לויפר:  עליית המחירים היום קשורה גם לעיכוב הזה, ואכן, כתבנו זאת במפורש

רבקה לויפר:  אני חושבת וזו לפחות ההתרשמות שלי, שחברת החשמל עושה את מרב המאמצים

רבקה לויפר:  לגבי סנקציות, ודאי כרגולטור, יש לנו מנגנונים

רבקה לויפר:  עיכובים כאלה הם דבר שבסוף - - - בפרויקט - - - תמיד יש מעט עיכובים

רבקה לויפר:  עיכובים כאלה, עם כאלה השלכות על המשק, ודאי שיהיה לזה מחיר

רבקה לויפר:  כל רעיון שיש להפחית את מחירי החשמל, אנחנו לא מתנגדים לו

רבקה לויפר:      אנחנו מונעים מזה שהמשק הזה צריך להתנהל נכון

רבקה לויפר:  לא צריך להכניס את המשק לסחרור

רבקה לויפר:  נאמרה כאן עוד אמירה, שהמשק בישראל הוא מבין שלושת היקרים בעולם

רבקה לויפר:  אז אני יכולה לדבר על מחירי החשמל

רבקה לויפר:  מחירי החשמל הם בין הנמוכים בעולם, ודאי בעולם המערבי

קריאה: בזכות הגז

אליהו דלל: כן, אבל אתם יכולים להוזיל אותם

יבגני סובה: אגב, עד מתי החוזים של הגז? את יכולה להגיד לנו?     

אליהו דלל: אתם יכולים להוזיל אותם עוד יותר בזכות הגז

יבגני סובה: עד איזו שנה החוזה עם הגז? שלא נמצא את עצמנו בעוד שנה פתאום עם חוזה מחודש, וכך המחיר יקפוץ, כמו בגרמניה

רבקה לויפר: כרגע אנחנו לא שם

רבקה לויפר:  גם את החוב לא מימנו בשנה אחת

רבקה לויפר:  פרסנו אותו על שלוש שנים, כפי שנעשה גם בעבר בעת המשבר ב-2012

משה גפני: מה זה, אתם לא מתנגדים להוזלת המחירים? אתם מעלים את המחירים

רונן צור: אדוני, אני חייב לתקן

רונן צור:  בגלל הבלו

רונן צור:  הבלו הסתיים בדצמבר

משה גפני: רגע, תעשו לי טובה

משה גפני:  אני מדבר איתה

משה גפני:  מה אתם מתערבים?     

רונן צור: אתה צודק

רונן צור:  אני חייב לתקן משהו שהיא אמרה

משה גפני: מה זה, אתם לא מתנגדים להוזלת המחירים?     

רבקה לויפר: אני אסביר

רבקה לויפר:  אנחנו מנסים לעשות סוג של צילום רנטגן של המצב

ינון אזולאי: היא אמרה דברים נכונים, אבל לא מדויקים

רבקה לויפר: אנחנו צריכים לכסות עלויות

רבקה לויפר:  אנחנו גם צריכים להתנהל בצורה אחראית

רבקה לויפר:  אנחנו רואים את סביבת הריביות, אנחנו רואים את האינפלציה

רבקה לויפר:  הוצע כאן למשכן את העתיד

רבקה לויפר:  ככלכלנית, אני יכולה להגיד מה אני חושבת

ינון אזולאי: אבל עשיתם את זה בעבר

ינון אזולאי:  זו לא המצאה שעכשיו המצאתי וזה פטנט רשום על שם ינון אזולאי

ינון אזולאי:  כבר עשיתם את זה בפעם האחרונה שהעליתם רק ב-8

ינון אזולאי: 9% במקום 15%

ינון אזולאי:  לפי הצפי הירוק, כשאת אומרת שהעיכוב יהיה רק שנה, ואנחנו מדברים שהמשרד להגנת הסביבה ייתן לנו לפתוח עוד תחנות גז, ואתם מדברים שאתם בדרך לשם

ינון אזולאי:  תפרסו את זה לשלוש שנים - - -     

רבקה לויפר: אפשר רגע  להסביר?     

ינון אזולאי: בוודאי

ינון אזולאי:  אנחנו מחכים רק להסבר

רבקה לויפר: פרסנו על שלוש שנים גם עכשיו

רבקה לויפר:  את התרגילים החשבונאיים האחראיים שאפשר לעשות עשינו

רבקה לויפר:  אני חושבת שעשינו אותם

רבקה לויפר:  הוצאנו לשימוע ציבורי

רבקה לויפר:  אנחנו גם קוראים את התגובות שמגיעות אלינו

רבקה לויפר:  חלק מהתגובות גם הפנמנו

רבקה לויפר:  כרגע זה המצב שאנחנו רואים

רבקה לויפר:  דובר כאן על הבלו

רבקה לויפר:  זה אכן מס שאפשר – אנחנו לא קובעים מדיניות, אבל יש שם מרכיב של מס

רבקה לויפר:  וזהו

רבקה לויפר:  מבחינה מקצועית, אלה הדברים שאנחנו רואים

ינון אזולאי: אז שתי שאלות קצרות בנושא הזה

רונן צור: ינון, רק עוד הצעה אחת

רונן צור:  תן לי, בבקשה

ינון אזולאי: היושב-ראש קובע אם הוא ייתן לך

רונן צור: אני רק רוצה לעדכן בנתונים על מחיר הפחם

משה גפני: לא, לא

משה גפני:  אני סיימתי עם הנתונים

רונן צור: רק על מחיר הפחם

משה גפני: לא

משה גפני:  סיימנו

רונן צור: הספוט היום זה 700 שקל, כמו שהיה

רונן צור:  לא 1,800

רבקה לויפר: אני אמרתי, כולל עלויות נלוות

רבקה לויפר:  אמרנו אותו דבר

משה גפני: אבו וילן, משפט

אבשלום וילן: בכל נושא מחירי התוצרת החקלאית, באתי מחילופי השרים ושם התייחסו לכך שהתוצרת החקלאית נשארה 10 שנים באותם סדרי גודל

אבשלום וילן:  אנחנו ירדנו מאוד בייצוא, ואנחנו מספקים היום בשוק הישראלי כמעט את כל התוצרת הטרייה

אבשלום וילן:  והמשפט השני הוא שלצערי, בניגוד לכל המדינות האחרות בעולם, שם יש גם מערכת סיטונאית בחוק

אבשלום וילן:  וסופרמרקט ענק לא יכול לקנות ישירות מהחקלאי ואחרי זה לשחק עם המחיר איך שהוא רוצה, כי אחרת זו עבירה

אבשלום וילן:      קראתי הבוקר שהמנכ"ל העולמי של 'קרפור' התפלא על יוקר המחירים ברשתות בישראל

אבשלום וילן:  אנחנו לא מתפלאים, כי ברגע שכל לקוח הוא בידי הרשתות, הן בעצם משחקות באזרחים

משה גפני: תודה רבה

ינון אזולאי: רק שתי שאלות קצרות לסמנכ"לית רבקה

ינון אזולאי:  קודם כל, אני מבקש לדעת מתי הצפי הבא להעלאת מחירים, אם אתם יודעים אם יש בזמן הקרוב

ינון אזולאי:  ושאלה שנייה – אתם תולים הרבה על הבלו

ינון אזולאי:  אם מחר או היום יחליט שר האוצר להמשיך את ההנחה על הבלו, המחירים ירדו?     

משה גפני: אימאן, רצית גם לשאול

אימאן ח'טיב יאסין: כן, רציתי לשאול

אימאן ח'טיב יאסין:  אם זה המצב, ואנחנו יודעים שהמצב הוא קשה והעלייה עוד תבוא, אני רוצה לשמוע מחברת החשמל מה עם הנושא של הקפאת ניתוק חשמל לאנשים נזקקים

אימאן ח'טיב יאסין:  ולא את התשובה: אנחנו רגישים

אימאן ח'טיב יאסין:  אני רוצה לדעת שיש קריטריונים ברורים איך מנתקים ומתי מנתקים, ולמי לא מנתקים

אליהו דלל: יש לי עוד שאלה לרבקה, בבקשה

אליהו דלל:  מה היחס בין הייצור בפחם לבין הייצור בגז, ומה הצפי לשנה הקרובה מבחינת הירידה בפחם

משה גפני: תודה

רבקה לויפר: אני אתחיל מהמחירים

רבקה לויפר:  אנחנו נוהגים לעדכן את המחירים פעם בשנה

אליהו דלל: כן, אבל מה היחס? לא נתת לי את היחס

משה גפני: רגע, היא עונה על שאלה אחרת

רבקה לויפר: לגבי המחירים, אנחנו מעדכנים פעם בשנה עדכון שנתי את מחירי החשמל

רבקה לויפר:  אם יש שינוי דרמטי שאנחנו חוששים שיוביל לאיזשהו סחרור של ריביות, של חוב - - -     

ינון אזולאי: את עונה לשאלה שלי?     

רבקה לויפר: אני עונה לך

ינון אזולאי: אז העדכון האחרון היה לפני ארבעה חודשים

ינון אזולאי:  לא עברנו 12 חודשים

ינון אזולאי:  אז תני לי תשובה רק על זה

רבקה לויפר: מועד העדכון הוא תמיד עכשיו, בדצמבר

אימאן ח'טיב יאסין: לא נחשב מה שהיה לפני ארבעה חודשים

רבקה לויפר: השימוע בנובמבר, ובדצמבר

רבקה לויפר:      בשנת 2022 המחירים של הפחם התחילו לעלות ולעלות, ולכן נאלצנו לעדכן - - -     

אימאן ח'טיב יאסין: דיברו על זה שירד ב-50%

רבקה לויפר: ולכן התערבנו במהלך השנה, וזה אכן בלם חלק מהסחרור

רבקה לויפר:  אבל זה לא היה מספיק

רבקה לויפר:  אז נאלצנו להעלות שוב

רבקה לויפר:      עכשיו לגבי הבלו – זה נכון לשני הכיוונים

רבקה לויפר:  אם נראה, מאיזושהי סיבה, שמחירי הפחם צונחים או יש לנו הכנסות ממקור אחר, כמו הורדה של הבלו, ודאי נמליץ לכנס את מליאת הרשות ולהחזיר לצרכנים את הסכום במידי

אימאן ח'טיב יאסין: מה לגבי הקריטריונים?     

קריאה: בדרך כלל זה לא קורה

קריאה:  הצרכן לא מקבל את ההחזר

קריאה:  זה הולך לכיסוי החוב תמיד

אימאן ח'טיב יאסין: אבל זה נושא חשוב מאוד

אימאן ח'טיב יאסין:  אנחנו לקראת חורף, אנשים חיים במצוקה

קריאה: היא לא ענתה אם היא יכולה להקפיא את זה

משה גפני: משפט לגבי השאלה הזאת

רבקה לויפר: יש מדיניות חדשה שלא מנתקים סתם

רבקה לויפר:  יש היום תהליך שלם עד שינתקו - - -     

אימאן ח'טיב יאסין: יש קריטריונים שאנחנו יכולים לקבל ולהסתכל?     

רבקה לויפר: כן, כן

רבקה לויפר:  יש

אימאן ח'טיב יאסין: אוקיי

אימאן ח'טיב יאסין:  אז נשמח לקבל

משה גפני: תודה רבה

משה גפני:  בסדר

משה גפני:  עוד לא גמרנו את הדיון

משה גפני:  אדוני השר, אני רוצה להגיד לך, עד היום אמרתי כל הזמן שהממשלה הקודמת הייתה ממשלה רעה, והכול עלה, והרבה נאומים היו לי בעניין הזה

משה גפני:  לא עוד

משה גפני:  אני לא יכול להגיד את זה יותר

משה גפני:  אני חושב שהממשלה היא ממשלה טובה, ואני חושב שהיום האחריות היא עלינו

משה גפני:  כל הדיבורים שמדברים מסביב, גם לגבי רשות החשמל ועליית מחירי החשמל, וגם הנושא של עליית המחירים בכלל במשק, וכל מה שנלווה לעניין הזה, היום זה אחריות שלנו

משה גפני:      אנחנו התחייבנו לבלום את זה, לעצור את זה, וצריך למצוא דרך

משה גפני:  קודם כל, להקפיא את עליית מחירי החשמל

משה גפני:  ועם כל הדברים האחרים צריך גם את זה לעשות

משה גפני:  אני תולה הרבה תקוות בך

משה גפני:  אתה שר הכלכלה

משה גפני:  אתה רגיש לנושאים החברתיים

משה גפני:  אני לא מתכוון להרפות מזה

משה גפני:  אני אזמין לפה את רשתות השיווק

משה גפני:  אני אזמין עוד פעם את היצרנים

משה גפני:  אני אזמין גם את שר האוצר

משה גפני:  אני רוצה לשמוע את מה שאתה אומר וכמובן, להיות בקשר על הבעיות האלה, הן בעיות קריטיות

משה גפני:      כל הסקרים שאני ראיתי, מה הבעיות של האזרחים במדינת ישראל, לפני דת ומדינה ולפני המדיני ולפני כל הנושאים האחרים, הנושא הוא יוקר המחיה

משה גפני:  זה פוגע לאנשים ביכולת הקיום שלהם

משה גפני:  בבקשה, אדוני השר

ניר ברקת: קודם כל, אני מסכים איתך

ניר ברקת:  כל בר דעת שבא מהשוק החופשי, וזה מופיע גם בהסכמים הקואליציוניים – אני מאמין גדול מאוד בשוק חופשי ופתוח, כליברל

ניר ברקת:  ואני יכול לדבר בשם ראש הממשלה, בשם שר האוצר, ובמקרה הזה אפילו בשם שר האנרגיה, וכל השרים – אנחנו לוקחים את יוקר המחיה כנושא ליבה

ניר ברקת:  אני רוצה להוסיף עוד מושג לצדו של יוקר המחיה, שמתייחס לעסקים, והמושג הזה הוא סך העלות של לעשות עסקים

ניר ברקת:  באנגלית קוראים לזה total cost of doing business

קריאה: יוקר עשיית עסקים

ניר ברקת: העלות

ניר ברקת:  ואלה שני מושגים שנצטרך לנהל אותם

ניר ברקת:  לנהל אותם כל הזמן בהשוואה ל-OECD, ולהסתכל איך אנחנו יכולים לצמצם את הפער של יוקר המחיה ועלות לעשות עסקים בישראל, מול benchmark שנקרא ה-OECD

ניר ברקת:  לשם אנחנו מתכווננים

ניר ברקת:      ביום חמישי הושבענו, ואני לא ידעתי אפילו איזה שר אני אהיה

ניר ברקת:  הושבענו לממשלה, הלכנו להצטלם אצל הנשיא

יבגני סובה: זה פלוס או מינוס, ניר? זה שלא ידעת זה יתרון או חיסרון?     

ניר ברקת: וביום שישי בבוקר שמעתי ברדיו את ההודעה על עליית המחירים, ואמרתי, רגע, סליחה, זה במשמרת שלנו

ניר ברקת:  ולכן יצרתי סדרה של טלפונים, לנסות להבין מהלקוחות של הממשלה, שזה המגזר העסקי

ניר ברקת:  הרמתי טלפון ושוחחתי עם שר האוצר מספר פעמים

ניר ברקת:  ואנחנו עכשיו נכנסים ולומדים את המשרדים ולומדים להכין תקציב

ניר ברקת:      התשובות האסטרטגיות ליוקר מחיה נציג אז

ניר ברקת:  אנחנו עכשיו מתחילים לפעול וללמוד ולעבוד בצורה אחראית

ניר ברקת:  אבל גם נתקלנו בטווח קצר בנושא הזה

ניר ברקת:  ואנחנו עכשיו בוחנים מה אנחנו צריכים לעשות על מנת למנוע, או לחלופין, למתן בצורה דרמטית את העלייה הנוכחית

ניר ברקת:  באופן טבעי, אני לא יכול להתחיל לדבר עכשיו ספציפית

ניר ברקת:  הנושא הזה בבדיקה ודיברתי היום גם עם השר סמוטריץ', ואנחנו מעוניינים לפתור את הטווח הקצר

ניר ברקת:      אני רוצה להתחדד

ניר ברקת:  כולנו מבינים ואין פה ויכוח שצריך להתמודד בצורה חכמה ורצינית גם בריכוזיות, להרחיב את התחרותיות, שזה המרכיב הראשון שיוריד לנו את יוקר המחיה

ניר ברקת:  כולם מבינים את זה

ניר ברקת:  והמרכיב השני שאני רוצה להתעסק איתו זה כל נושא הרגולציה

ניר ברקת:  אתמול אמרתי בנכיסה למשרד – זה כמו סרטן

ניר ברקת:  אם אנחנו לא נדע להוריד את הרגולציה המיותרת בהשוואה ל-OECD, בהשוואה למה שמקובל בעולם, אנחנו נשלם מחירים כבדים מאוד

ניר ברקת:  שני הכלים הללו – התמודדות עם הריכוזיות ולהגדיל את התחרותיות, ולהוריד בצורה דרמטית את הרגולציה, ועל העניין הזה אני אשב בשולחן עגול יחד עם נציגי התעשייה, יחד עם נציגי המשרד, אצלנו ובכל מקום אחר, וזה לא רק משרד הכלכלה

ניר ברקת:      אני מסתכל כאן בראייה מערכתית

ניר ברקת:  אנחנו צריכים לעשות כאן שיתוף פעולה רב משרדי

ניר ברקת:  חלק גדול זה משרד הבריאות, וחלק זה כיבוי אש בכלל

ניר ברקת:  אני מכיר את זה כראש העיר ירושלים

ניר ברקת:  הוועדה הזו וועדת הכלכלה הן כלי מצוין לדון, להציג את הנושאים, לקבל הסכמה רחבה, כי כולנו פה באותו צד, בסופו של דבר

ניר ברקת:  אז תנו לנו – לא מבקשים 100 ימי חסד – תנו לנו כמה ימים להביא פתרון לטווח קצר, ואז נוכל להציג לכם תוכנית מסודרת - - -     

יבגני סובה: אבל זה לא קרה בשנה וחצי, ניר

יבגני סובה:  אתה יודע את זה

יבגני סובה:  ב-2009 היינו באמצע הטבלה בהשוואה ל-OECD

משה גפני: אבל יבגני, אנחנו כבר בעידן - - -     

יבגני סובה: לא, אדוני השר עשה את ההשוואה

יבגני סובה:  לא אנחנו

ניר ברקת: אני - - -     

משה גפני: לא

משה גפני:  אני מבקש לא לענות

יבגני סובה: וב-2021 הגענו למקום השני

יבגני סובה:  לא רציתי לגלוש לכיוון פוליטי, אבל זו עובדה

יבגני סובה:  השר השווה ל-OECD

משה גפני: זה לא בסדר

משה גפני:  הוא בסיכום הדברים בסך הכול

יבגני סובה: מה לא בסדר? אדוני השר משווה ל-OECD

יבגני סובה:  אז רציתי להגיד שמה שקרה בשנים האחרונות לא קשור רק לשנה וחצי

משה גפני: תודה רבה

משה גפני:  לא להתייחס

ניר ברקת: העלייה הנוכחית, שהיא שארית - - -     

יבגני סובה: לא הנוכחית

יבגני סובה:  אני מדבר כאן על המצב ביחס ל-OECD

אורן בוטא: קשור בהחלט

אורן בוטא:  יבגני, קשור בהחלט

אורן בוטא:  לא עשיתם כלום

יבגני סובה: אתה זה שמשווה ל-OECD

יבגני סובה:  תסתכל איפה היינו ב-2009 ואיפה היינו ב-2021

משה גפני: יבגני, זה לא בסדר מה שאתה עושה עכשיו

יבגני סובה: מה לא בסדר? אני אומר, עובדתית

אורן בוטא: נתתם למחירי הדירות להשתולל וזה גרר את כל המשק

אורן בוטא:  300,000 שקל עלייה ממוצעת למחיר דירה

יבגני סובה: ולפני זה הייתה לך ירידה? מה קרה?     

משה גפני: די

משה גפני:  מה זה? די כבר

משה גפני:  מה זה הדבר הזה?     

יבגני סובה: ולפני זה המחירים היו בחינם

יבגני סובה:  נו, באמת

משה גפני: יבגני, אני מבקש ממך להפסיק

משה גפני:  בבקשה, תשלים, אדוני השר

ניר ברקת: זהו

ניר ברקת:  אין לי מה להגיד, חוץ מזה שתהיה לכולנו שנה אזרחית טובה, ויאללה לעבודה

ניר ברקת:  צריך לעבוד

משה גפני: תודה רבה

משה גפני:  אני מבקש לסכם את הדיון

משה גפני:      קודם כל, אני מודה לשר הכלכלה שהשתתף איתנו בדיון הארוך הזה, שהוא מחויב המציאות

משה גפני:  תודה רבה לך, אדוני, על העניין הזה

ניר ברקת: חד משמעית, חשוב מאוד

ניר ברקת:  תודה לך

משה גפני: אנחנו, ועדת הכספים, קוראים לממשלה להקפיא את מחירי החשמל, למצוא את הדרך

משה גפני:  זה גורם מכריע בעניין של עליות מחירים, עם תגובות השרשרת של הארנונה, של המים, של כל מה שנלווה לעניין הזה

משה גפני:  למצוא את הדרך להקפיא את המחירים, להיכנס לעניין ולהוריד את יוקר המחיה

משה גפני:  זה מגיע לממדים שלא הורגלנו להם בעבר

משה גפני:      היו בעבר עליות מחירים

משה גפני:  ידעו להתמודד עם זה, והייתה אפשרות לדבר על העניין הזה

משה גפני:  אנחנו כאן בוועדת הכספים לא נרפה מהעניין

ניר ברקת: טוב מאוד

משה גפני: אנחנו נזמין את רשתות השיווק ואת הגורמים הנוגעים בדבר

משה גפני:  ואני פונה אליך בשם כל החברים, קואליציה ואופוזיציה, לעשות כל מאבק וכל אפשרות גם להקפיא את מחירי החשמל וגם להוזיל את יוקר המחיה

משה גפני:  בנפשנו הדבר

משה גפני:  תודה רבה

משה גפני:  הישיבה נעולה